ΟΔΗΓΊΑ 2009/119/ΕΚ ΤΟΥ ΣΥΜΒΟΥΛΊΟΥ\nτης 14ης Σεπτεμβρίου 2009\nσχετικά με υποχρέωση διατήρησης ενός ελάχιστου επιπέδου αποθεμάτων αργού πετρελαίου ή/και προϊόντων πετρελαίου από τα κράτη μέλη\nΈπειτα από διαβούλευση με τον Ευρωπαίο Επόπτη Προστασίας Δεδομένων (3),\nΗ σημασία του εφοδιασμού της Κοινότητας με αργό πετρέλαιο και προϊόντα πετρελαίου παραμένει πολύ μεγάλη, ιδίως για τον τομέα των μεταφορών και τη χημική βιομηχανία.\nΗ αυξανόμενη συγκέντρωση της παραγωγής, η μείωση των πετρελαϊκών αποθεμάτων και η αύξηση της παγκόσμιας κατανάλωσης πετρελαιοειδών συμβάλλουν στην αύξηση του κινδύνου που συνδέεται με τις δυσχέρειες εφοδιασμού.\nΤο Ευρωπαϊκό Συμβούλιο, στο σχέδιο δράσης του, με τίτλο «Μια ενεργειακή πολιτική για την Ευρώπη», έχει τονίσει την ανάγκη να ενισχυθεί η ασφάλεια του εφοδιασμού, τόσο στο επίπεδο της Ευρωπαϊκής Ένωσης (ΕΕ)συνολικά όσο και για κάθε κράτος μέλος χωριστά, μεταξύ άλλων μέσω της επανεξέτασης των μηχανισμών διατήρησης αποθεμάτων πετρελαίου της Ένωσης, ιδίως σε ό,τι αφορά τη διαθεσιμότητα σε περίπτωση κρίσης.\nΟ στόχος αυτός προϋποθέτει μεταξύ άλλων την προσέγγιση του κοινοτικού συστήματος με το αντίστοιχο του Διεθνούς Οργανισμού Ενέργειας (στο εξής «ΔΟΕ»).\nΣύμφωνα με τις διατάξεις της οδηγίας 2006/67/ΕΚ του Συμβουλίου, της 24ης Ιουλίου 2006, περί υποχρεώσεως διατηρήσεως ενός ελαχίστου επιπέδου αποθεμάτων αργού πετρελαίου ή/και προϊόντων πετρελαίου (4) από τα κράτη μέλη, η αξιολόγηση των αποθεμάτων γίνεται σε σχέση με τη μέση ημερήσια εσωτερική κατανάλωση του προηγούμενου ημερολογιακού έτους. Αντιθέτως, οι υποχρεώσεις διατήρησης αποθεμάτων που προβλέπονται από τη συμφωνία περί διεθνούς προγράμματος ενεργείας της 18ης Νοεμβρίου 1974 (στο εξής «συμφωνίας ΔΟΕ») αξιολογούνται βάσει των καθαρών εισαγωγών πετρελαίου και προϊόντων πετρελαίου. Κατά συνέπεια, αλλά και λόγω άλλων μεθοδολογικών αποκλίσεων, είναι απαραίτητο να προσαρμοσθούν η μεθοδολογία του υπολογισμού των υποχρεώσεων διατήρησης αποθεμάτων καθώς και εκείνη που αφορά την αξιολόγηση των κοινοτικών αποθεμάτων έκτακτης ανάγκης, προκειμένου να προσεγγίσουν τις μεθοδολογίες που χρησιμοποιούνται στο πλαίσιο εφαρμογής της συμφωνίας ΔΟΕ, λαμβάνοντας υπόψη το γεγονός ότι οι μέθοδοι υπολογισμού του ΔΟΕ ενδεχομένως να χρειαστεί να αξιολογηθούν βάσει των τεχνολογικών εξελίξεων κατά τις τελευταίες δεκαετίες και ότι οι χώρες που δεν είναι μέλη του ΔΟΕ οι οποίες εξαρτώνται πλήρως από τις εισαγωγές μπορεί να απαιτήσουν μεγαλύτερη περίοδο προσαρμογής των υποχρεώσεών τους διατήρησης αποθεμάτων. Περαιτέρω, οι τροποποιήσεις των μεθόδων και διαδικασιών υπολογισμού του επιπέδου των ειδικών αποθεμάτων ενδέχεται να αποδειχθούν αναγκαίες και ωφέλιμες προκειμένου να αυξηθεί περαιτέρω η συνοχή με την πρακτική ΔΟΕ, περιλαμβανομένων, π.χ., αλλαγών που συνεπάγονται τον περιορισμό, για ορισμένα κράτη μέλη, του ποσοστού μείωσης 10 % το οποίο εφαρμόζεται στον υπολογισμό των αποθεμάτων, ώστε να επιτρέπεται διαφορετική μεταχείριση των αποθεμάτων νάφθας ή να επιτρέπεται η μέτρηση των αποθεμάτων που διατηρούνται σε δεξαμενόπλοια εντός των εθνικών χωρικών υδάτων κράτους μέλους.\nΗ εσωτερική παραγωγή πετρελαίου μπορεί να συμβάλει η ίδια στην ασφάλεια του εφοδιασμού και θα μπορούσε επομένως να δικαιολογήσει το γεγονός ότι τα κράτη μέλη με δική τους παραγωγή διατηρούν μικρότερα αποθέματα σε σχέση με άλλα κράτη μέλη. Μια τέτοια παρέκκλιση δεν θα πρέπει, ωστόσο, να επιφέρει ουσιαστική αλλαγή ως προς τις υποχρεώσεις διατήρησης αποθεμάτων που απορρέουν από την οδηγία 2006/67/ΕΚ. Κατά συνέπεια, η υποχρέωση διατήρησης αποθεμάτων ορισμένων κρατών μελών θα έπρεπε να ορίζεται σε συνάρτηση με την εσωτερική κατανάλωση πετρελαίου και όχι τις εισαγωγές.\nΑπό τα συμπεράσματα της προεδρίας του Ευρωπαϊκού Συμβουλίου των Βρυξελλών της 8ης και 9ης Μαρτίου 2007 απορρέει ότι καθίσταται ολοένα και πιο σημαντική και επείγουσα η ανάγκη διαμόρφωσης μιας ολοκληρωμένης κοινοτικής ενεργειακής πολιτικής, η οποία θα συνδυάζει τα μέτρα που εφαρμόζονται σε επίπεδο ΕΕ με τα αντίστοιχα σε επίπεδο κρατών μελών. Είναι επομένως σημαντικό να συγκλίνουν περισσότερο τα πρότυπα που εξασφαλίζονται χάρη στους μηχανισμούς διατήρησης αποθεμάτων που εφαρμόζονται σήμερα σε διάφορα κράτη μέλη.\nΗ διαθεσιμότητα των αποθεμάτων πετρελαίου και η διασφάλιση της παροχής ενέργειας συνιστούν βασικά στοιχεία της δημόσιας ασφάλειας των κρατών μελών και της Κοινότητας. Η ύπαρξη κεντρικών φορέων διατήρησης αποθεμάτων (ΚΦΔΑ) στην Κοινότητα επιτρέπει την προσέγγιση των στόχων αυτών. Προκειμένου να μπορούν τα ενδιαφερόμενα κράτη μέλη να αξιοποιούν στο έπακρο την εθνική τους νομοθεσία ώστε να καθορίζουν την εντολή κάθε ΚΦΔΑ μετριάζοντας ταυτόχρονα την οικονομική επιβάρυνση των τελικών καταναλωτών από τις σχετικές δραστηριότητες διατήρησης αποθεμάτων, αρκεί να απαγορεύεται η χρήση τους με σκοπό το κέρδος, ενώ παράλληλα να είναι δυνατό να διατηρούνται αποθέματα πετρελαίου οπουδήποτε στην Κοινότητα και από οποιονδήποτε ΚΦΔΑ που έχει συσταθεί για τον σκοπό αυτό.\nΛαμβανομένων υπόψη των στόχων της κοινοτικής νομοθεσίας όσον αφορά τα αποθέματα πετρελαίου, των ενδεχόμενων ανησυχιών ορισμένων κρατών μελών σχετικά με την ασφάλειά τους και της επιθυμίας να ενισχυθούν η ακεραιότητα και η διαφάνεια των μηχανισμών αλληλεγγύης μεταξύ των κρατών μελών, είναι απαραίτητο να επικεντρωθεί κατά το δυνατόν περισσότερο η λειτουργία των κεντρικών φορέων στην επικράτειά τους.\nΤα αποθέματα πετρελαίου θα πρέπει να μπορούν να διατηρούνται οπουδήποτε στην Κοινότητα, αρκεί να λαμβάνεται δεόντως υπόψη η φυσική προσβασιμότητά τους. Επομένως, οι οικονομικοί φορείς στους οποίους αναλογούν υποχρεώσεις διατήρησης αποθεμάτων θα πρέπει να είναι σε θέση να αποδεσμεύονται από τις υποχρεώσεις τους με μεταβίβασή τους σε άλλους οικονομικούς φορείς ή οιονδήποτε άλλο ΚΦΔΑ. Επιπλέον, υπό τον όρο ότι οι υποχρεώσεις αυτές μπορούν να μεταβιβαστούν σε ελεύθερα επιλεγμένο ΚΦΔΑ που βρίσκεται στην κοινοτική επικράτεια μέσω πληρωμής περιοριζόμενης στο κόστος των παρεχόμενων υπηρεσιών, θα περιορίζεται σημαντικά σε εθνική κλίμακα ο κίνδυνος πρακτικών που εισάγουν διακρίσεις. Το δικαίωμα ενός οικονομικού φορέα να μεταβιβάζει την υποχρέωσή του δεν θα πρέπει να συνεπάγεται υποχρέωση οποιουδήποτε παράγοντα να δεχθεί τη μεταβίβαση, εκτός εάν επιβάλλεται άλλως από την παρούσα οδηγία. Όταν τα κράτη μέλη αποφασίζουν να περιορίσουν το δικαίωμα μεταβίβασης του φορέα, θα πρέπει να διασφαλίζουν ότι παρέχονται στους οικονομικούς φορείς εγγυήσεις ως προς το δικαίωμά τους να μεταβιβάζουν ένα στοιχειώδες ποσοστό της υποχρέωσής τους συνεπώς, τα εν λόγω κράτη μέλη θα πρέπει να διασφαλίζουν ότι οι ΚΦΔΑ τους θα αποδέχονται τη μεταβίβαση της υποχρέωσης διατήρησης αποθεμάτων σε σχέση με την ποσότητα που απαιτείται για την εγγύηση του εν λόγω στοιχειώδους ποσοστού.\nΤα κράτη μέλη θα πρέπει να διασφαλίζουν την απόλυτη διαθεσιμότητα όλων των αποθεμάτων η διατήρηση των οποίων επιβάλλεται από την κοινοτική νομοθεσία. Προκειμένου να διασφαλίζεται η διαθεσιμότητα αυτή, δεν θα πρέπει να υφίσταται κανένας περιορισμός σε ό,τι αφορά το δικαίωμα κυριότητας των συγκεκριμένων αποθεμάτων που θα παρεμπόδιζε τη χρήση τους σε περίπτωση διαταραχής του εφοδιασμού με πετρέλαιο. Τα προϊόντα πετρελαίου των επιχειρήσεων οι οποίες εκτίθενται σε σημαντικούς κινδύνους λόγω διαδικασιών εκτέλεσης που επηρεάζουν τα περιουσιακά τους στοιχεία δεν πρέπει να λαμβάνονται υπόψη. Όταν επιβάλλεται υποχρέωση διατήρησης αποθεμάτων σε οικονομικούς φορείς, η έναρξη διαδικασίας πτώχευσης ή πτωχευτικού συμβιβασμού θα μπορούσε να θεωρηθεί ως ενδεικτική μιας τέτοιας κατάστασης κινδύνου.\nΓια να μπορούν τα κράτη μέλη να αντιδρούν ταχέως σε ιδιαιτέρως επείγουσες περιπτώσεις ή τοπικές κρίσεις θα έπρεπε ενδεχομένως να τους επιτραπεί να χρησιμοποιούν μέρος των αποθεμάτων τους στις περιπτώσεις αυτές. Οι εν λόγω επείγουσες περιπτώσεις ή τοπικές κρίσεις δεν θα πρέπει να περιλαμβάνουν καταστάσεις που οφείλονται σε εξελίξεις της τιμής του αργού πετρελαίου ή των προϊόντων πετρελαίου, αλλά θα πρέπει να περιλαμβάνουν τις διαταραχές του εφοδιασμού με φυσικό αέριο που απαιτούν αλλαγή καυσίμου, π.χ. τη χρήση αργού πετρελαίου ή προϊόντων πετρελαίου ως καυσίμου για παραγωγή ενέργειας.\nΛόγω των αναγκών που συνδέονται με την εφαρμογή πολιτικών έκτακτης ανάγκης, της σύγκλισης των προτύπων που εξασφαλίζονται χάρη στους εθνικούς μηχανισμούς διατήρησης αποθεμάτων και της ανάγκης διασφάλισης περισσότερης διαφάνειας σχετικά με τα επίπεδα των αποθεμάτων, ιδίως σε περιπτώσεις κρίσης, τα κράτη μέλη και η Κοινότητα θα πρέπει να διαθέτουν μέσα για τον ενισχυμένο έλεγχο των αποθεμάτων αυτών. Τα αποθέματα που διατηρούνται δυνάμει διμερών συμφωνιών ή συμβατικών δικαιωμάτων για την αγορά ορισμένων ποσοτήτων αποθεμάτων («δελτίων»), εφόσον πληρούν όλες τις απαιτήσεις της παρούσας οδηγίας, θα πρέπει να αποτελούν χρήσιμα μέσα συμβατά με τον προαναφερόμενο στόχο της μεγαλύτερης σύγκλισης.\nΗ κυριότητα ενός σημαντικού μέρους των αποθεμάτων από τα κράτη μέλη ή τους κεντρικούς φορείς που θα ιδρυθούν από τις εθνικές αρχές κάθε κράτους θα πρέπει να δίνει τη δυνατότητα αυξημένου ελέγχου και διαφάνειας, τουλάχιστον σε ό,τι αφορά το συγκεκριμένο μέρος των αποθεμάτων.\nΠροκειμένου να ενισχυθεί η ασφάλεια του εφοδιασμού στην Κοινότητα, τα αποθέματα που θα ανήκουν στην κυριότητα των κρατών μελών ή των ΚΦΔΑ, τα οποία αποκαλούνται «ειδικά αποθέματα» και δημιουργούνται κατόπιν αποφάσεων των κρατών μελών, θα πρέπει να ανταποκρίνονται στις πραγματικές ανάγκες σε περίπτωση κρίσης. Είναι επίσης απαραίτητο να διέπονται από δικό τους νομικό καθεστώς ώστε να διασφαλίζεται η απόλυτη διαθεσιμότητά τους σε περίπτωση κρίσης. Για τον σκοπό αυτό, τα ενδιαφερόμενα κράτη μέλη θα πρέπει να μεριμνήσουν για τη λήψη όλων των μέτρων που απαιτούνται για την προστασία των εν λόγω αποθεμάτων από οποιοδήποτε μέτρο αναγκαστικής εκτέλεσης.\nΟι ποσότητες που θα ανήκουν στην κυριότητα των ΚΦΔΑ ή των κρατών μελών θα πρέπει να ορισθούν στο παρόν στάδιο σε ένα επίπεδο καθοριζόμενο ανεξάρτητα και οικειοθελώς από κάθε ενδιαφερόμενο κράτος μέλος.\nΔεδομένης της ανάγκης να ενισχυθούν ο έλεγχος και η διαφάνεια, τα αποθέματα έκτακτης ανάγκης που δεν αποτελούν ειδικά αποθέματα θα πρέπει να υπόκεινται σε ενισχυμένες υποχρεώσεις παρακολούθησης και, σε ορισμένες περιπτώσεις, τα κράτη μέλη θα πρέπει να υπέχουν υποχρέωση ενημέρωσης σχετικά με τα μέτρα που διέπουν τη διαθεσιμότητα των αποθεμάτων εκτάκτου ανάγκης και οποιαδήποτε τροποποίηση των διατάξεων που αφορούν τη διατήρησή τους.\nΟι διακυμάνσεις της ποσότητας των ειδικών αποθεμάτων λόγω εργασιών αντικατάστασης επιμέρους αποθεμάτων θα ήταν δυνατόν να θεωρηθούν παραδεκτές προκειμένου να επιτραπούν αναγκαίες εργασίες όπως οι απαιτούμενες για την εξασφάλιση της ανανέωσης των αποθεμάτων ή της συμμόρφωσης με νέες προδιαγραφές ή για την έκδοση νέων προσφορών για διατήρηση αποθεμάτων.\nΌταν αποθέματα έκτακτης ανάγκης και ειδικά αποθέματα αναμειγνύονται με άλλα αποθέματα που διατηρούνται από οικονομικούς φορείς, θα πρέπει να δίνεται ιδιαίτερη έμφαση στη διαφάνεια όσον αφορά το ύψος των αποθεμάτων έκτακτης ανάγκης.\nΗ συχνότητα των στατιστικών δελτίων των αποθεμάτων καθώς και η προθεσμία υποβολής τους, όπως ορίζονται από την οδηγία 2006/67/ΕΚ, φαίνονται να αποκλίνουν από τα διάφορα συστήματα διατήρησης πετρελαϊκών αποθεμάτων που εφαρμόζονται σε άλλες περιοχές του κόσμου. Το Ευρωπαϊκό Κοινοβούλιο, σε ψήφισμά του σχετικά με τις μακροοικονομικές επιπτώσεις από την αύξηση της τιμής της ενέργειας, έχει ταχθεί υπέρ συχνότερης ενημέρωσης.\nΠροκειμένου να αποτραπούν οι αλληλεπικαλύψεις κατά την ενημέρωση από τα κράτη μέλη σχετικά με τις διαφορετικές κατηγορίες προϊόντων, ο κανονισμός (ΕΚ) αριθ. 1099/2008 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2008, σχετικά με τις στατιστικές ενέργειας (5) θα πρέπει να χρησιμοποιείται ως εργαλείο αναφοράς για τις διαφορετικές κατηγορίες προϊόντων πετρελαίου της παρούσας οδηγίας.\nΠροκειμένου να ενισχυθεί η ασφάλεια του εφοδιασμού, να ενημερώνονται πληρέστερα οι αγορές, να καθησυχάζονται οι καταναλωτές σε ό,τι αφορά την κατάσταση των αποθεμάτων πετρελαίου και να βελτιστοποιηθούν τα μέσα διαβίβασης των πληροφοριών, θα πρέπει να προβλεφθεί η δυνατότητα μεταγενέστερων τροποποιήσεων και διευκρινίσεων σχετικά με τους όρους κατάρτισης και υποβολής των στατιστικών δελτίων.\nΟι ίδιοι στόχοι επιβάλλουν την επέκταση της κατάρτισης και υποβολής στατιστικών δελτίων σε άλλα αποθέματα πέραν των αποθεμάτων έκτακτης ανάγκης και των ειδικών αποθεμάτων καθώς και την υποβολή των δελτίων αυτών σε μηνιαία βάση.\nΔεδομένου ότι στα δελτία που υποβάλλονται στην Επιτροπή ενδέχεται να διαπιστώνονται σφάλματα ή αποκλίσεις, οι υπάλληλοι της Επιτροπής ή τα πρόσωπα στα οποία ανατίθεται σχετική εντολή θα πρέπει να μπορούν να ελέγχουν την ετοιμότητα των κρατών μελών για περιπτώσεις έκτακτης ανάγκης και τη διατήρηση των αποθεμάτων από τα κράτη μέλη. Θα πρέπει να γίνεται επίκληση στα εθνικά καθεστώτα των κρατών μελών για την εξασφάλιση του ελέγχου αυτού, που θα πρέπει να διενεργείται με τις εθνικές διαδικασίες.\nΤα δεδομένα που λαμβάνονται ή συλλέγονται θα πρέπει να υποβάλλονται σε πολύπλοκη πληροφορική και στατιστική επεξεργασία. Η εν λόγω επεξεργασία προϋποθέτει τη χρήση ολοκληρωμένων διαδικασιών και εργαλείων. Η Επιτροπή θα πρέπει, επομένως, να μπορεί να λαμβάνει όλα τα κατάλληλα προς τούτο μέτρα, ιδίως με την ανάπτυξη νέων πληροφορικών συστημάτων.\nΗ προστασία των φυσικών προσώπων έναντι επεξεργασίας δεδομένων προσωπικού χαρακτήρα από τα κράτη μέλη διέπεται από την οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (6), ενώ η προστασία των φυσικών προσώπων έναντι της επεξεργασίας δεδομένων προσωπικού χαρακτήρα από την Επιτροπή καλύπτεται από τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (7). Οι πράξεις αυτές ορίζουν ειδικότερα ότι η επεξεργασία των δεδομένων προσωπικού χαρακτήρα πρέπει να αιτιολογείται από θεμιτό σκοπό και ότι τα δεδομένα προσωπικού χαρακτήρα που συλλέγονται τυχαία πρέπει να διαγράφονται αμέσως.\nΤα βιοκαύσιμα, όπως και ορισμένα πρόσθετα, αναμιγνύονται συχνά με τα προϊόντα πετρελαίου. Όταν αναμιγνύονται ή προορίζονται να αναμιχθούν με τα εν λόγω προϊόντα, θα πρέπει να είναι δυνατό να λαμβάνονται υπόψη τόσο στον υπολογισμό της υποχρέωσης για διατήρηση αποθεμάτων όσο και στον υπολογισμό της ποσότητας των διατηρούμενων αποθεμάτων.\nΘα πρέπει να παρέχεται στα ενδιαφερόμενα κράτη μέλη η δυνατότητα να ανταποκρίνονται στις υποχρεώσεις που ενδέχεται να προκύπτουν για αυτά δυνάμει αποφάσεως για διάθεση αποθεμάτων, η οποία λαμβάνεται κατ’ εφαρμογή της συμφωνίας ΔΟΕ ή μέτρων εκτέλεσης του εν λόγω φορέα. Η ορθή και έγκαιρη εφαρμογή των αποφάσεων του ΔΟΕ αποτελεί βασικό παράγοντα αποτελεσματικής ανταπόκρισης σε περιπτώσεις δυσχερειών εφοδιασμού. Για να διασφαλιστεί αυτό, τα κράτη μέλη θα πρέπει να διαθέτουν μέρος των αποθεμάτων έκτακτης ανάγκης στο μέτρο που προβλέπεται από την εν λόγω απόφαση του ΔΟΕ. Η Επιτροπή θα πρέπει να συνεργάζεται στενά με τον ΔΟΕ και να βασίζει τη δράση σε κοινοτικό επίπεδο στη μεθοδολογία του ΔΟΕ. Ειδικότερα, η Επιτροπή θα πρέπει να είναι σε θέση να συστήσει διάθεση αποθεμάτων από όλα τα κράτη μέλη, ανάλογα με την περίπτωση προκειμένου να συμπληρωθεί, και να διευκολυνθεί η εφαρμογή της απόφασης του ΔΟΕ με την οποία καλούνται τα μέλη του να διαθέσουν αποθέματα. Είναι σκόπιμο τα κράτη μέλη να ανταποκρίνονται θετικά στις συστάσεις αυτές της Επιτροπής, προκειμένου να υπάρχει ισχυρή αλληλεγγύη στην Κοινότητα και συνοχή μεταξύ των κρατών μελών που είναι μέλη του ΔΟΕ και των κρατών μελών που δεν είναι μέλη του, κατά την αντίδρασή τους σε περίπτωση διαταραχής του εφοδιασμού.\nΟι διατάξεις της οδηγίας 73/238/ΕΟΚ του Συμβουλίου, της 24ης Ιουλίου 1973, περί μέτρων προορισμένων να αμβλύνουν τις επιπτώσεις των δυσχερειών εφοδιασμού με πετρέλαιο και προϊόντα πετρελαίου (8) αποσκοπούν κυρίως στο να αντισταθμίσουν ή τουλάχιστον να αμβλύνουν τις επιζήμιες επιπτώσεις οποιασδήποτε δυσχέρειας, ακόμη και στιγμιαίας, η οποία θα επέφερε σημαντική μείωση του εφοδιασμού με αργό πετρέλαιο ή προϊόντα πετρελαίου, περιλαμβανομένης της σοβαρής διαταραχής που θα μπορούσε να προκαλέσει μια τέτοια μείωση στην οικονομική δραστηριότητα της Κοινότητας. Η παρούσα οδηγία θα πρέπει να προβλέπει παρόμοια μέτρα.\nΗ οδηγία 73/238/ΕΟΚ αποσκοπεί εξάλλου στη θέσπιση ενός συμβουλευτικού οργάνου ικανού να διευκολύνει το συντονισμό συγκεκριμένων μέτρων που έχουν ληφθεί ή εξετάζονται από τα κράτη μέλη. Η παρούσα οδηγία θα πρέπει να προβλέπει σχετικό όργανο. Εξακολουθεί να είναι απαραίτητο για κάθε κράτος μέλος να εφοδιασθεί με ένα σχέδιο το οποίο θα μπορεί να εφαρμοσθεί σε περίπτωση δυσχερειών εφοδιασμού με αργό πετρέλαιο και προϊόντα πετρελαίου. Θα πρέπει επίσης κάθε κράτος μέλος να θεσπίσει διατάξεις σχετικά με τα οργανωτικά μέτρα που πρέπει να λαμβάνονται σε περίπτωση κρίσης.\nΔεδομένου ότι η παρούσα οδηγία εισάγει σειρά νέων μηχανισμών, η εφαρμογή και η λειτουργία της θα πρέπει να επανεξετασθούν.\nΗ παρούσα οδηγία καλύπτει ή αντικαθιστά όλες τις πτυχές που αφορούσε η απόφαση 68/416/ΕΟΚ του Συμβουλίου, της 20ής Δεκεμβρίου 1968, περί συνάψεως και εκτελέσεως των ειδικών συμφωνιών των σχετικών με την υποχρέωση διατηρήσεως ενός ελαχίστου επιπέδου αποθεμάτων αργού πετρελαίου ή/και προϊόντων πετρελαίου εκ μέρους των κρατών μελών (9). Η απόφαση αυτή καθίσταται επομένως άνευ αντικειμένου.\nΔεδομένου ότι ο στόχος της παρούσας οδηγίας, ήτοι η διατήρηση ενός υψηλού επίπεδου ασφάλειας του εφοδιασμού με πετρέλαιο στην Κοινότητα χάρη σε μηχανισμούς χαρακτηριζόμενους από αξιοπιστία και διαφάνεια και βασιζόμενους στην αλληλεγγύη μεταξύ των κρατών μελών με ταυτόχρονη τήρηση των κανόνων της εσωτερικής αγοράς και του ανταγωνισμού, δεν μπορεί να επιτευχθεί ικανοποιητικά από τα κράτη μέλη και μπορεί συνεπώς, λόγω των διαστάσεων και των επιπτώσεων της δράσης, να επιτευχθεί καλύτερα σε κοινοτικό επίπεδο, η Κοινότητα μπορεί να λάβει μέτρα σύμφωνα με την αρχή της επικουρικότητας του άρθρου 5 της συνθήκης. Σύμφωνα με την αρχή της αναλογικότητας του ιδίου άρθρου, η παρούσα οδηγία δεν υπερβαίνει τα αναγκαία για την επίτευξη του στόχου αυτού.\nΤα μέτρα που απαιτούνται για την εφαρμογή της παρούσας οδηγίας θα πρέπει να θεσπισθούν σύμφωνα με την απόφαση 1999/468/ΕΚ του Συμβουλίου, της 28 Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (10).\nΣύμφωνα με το σημείο 34 της διοργανικής συμφωνίας για τη βελτίωση της νομοθεσίας, τα κράτη μέλη παροτρύνονται να καταρτίζουν, προς ιδία χρήση και προς όφελος της Κοινότητας, τους δικούς τους πίνακες οι οποίοι αποτυπώνουν, στο μέτρο του δυνατού, την αντιστοιχία της παρούσας οδηγίας με τα μέτρα μεταφοράς στο εθνικό δίκαιο και να τους δημοσιοποιούν.\nΕίναι επομένως σκόπιμο να καταργηθούν οι οδηγίες 73/238/ΕΟΚ και 2006/67/ΕΚ, καθώς και η απόφαση 68/416/ΕΟΚ,\nα) «έτος αναφοράς»: το ημερολογιακό έτος από το οποίο προέρχονται τα δεδομένα κατανάλωσης ή καθαρών εισαγωγών που λαμβάνονται υπόψη προκειμένου να υπολογίζονται αντίστοιχα το επίπεδο των αποθεμάτων που πρέπει να διατηρούνται και το επίπεδο των αποθεμάτων που όντως διατηρούνται σε μια δεδομένη στιγμή.\nγ) «βιοκαύσιμο»: υγρό ή αέριο καύσιμο που χρησιμοποιείται στις μεταφορές και παράγεται από βιομάζα, η οποία «βιομάζα» αποτελεί το βιοαποδομήσιμο μέρος των προϊόντων, αποβλήτων και υπολειμμάτων που προέρχονται από τη γεωργία (συμπεριλαμβανομένων των φυτικών και ζωικών ουσιών), τη δασοκομία και τους συγγενικούς κλάδους της, καθώς και το βιοαποδομήσιμο μέρος των βιομηχανικών και αστικών αποβλήτων.\nδ) «εσωτερική κατανάλωση»: οι συνολικές ποσότητες, υπολογιζόμενες βάσει του παραρτήματος ΙΙ, που έχουν παραδοθεί στη χώρα για το σύνολο των ενεργειακών και μη ενεργειακών χρήσεων, αυτό το συγκεντρωτικό στοιχείο περιλαμβάνει παραδόσεις στον μεταποιητικό τομέα και στη βιομηχανία, τις μεταφορές, τα νοικοκυριά και σε άλλους τομείς προς «τελική» κατανάλωση, περιλαμβάνει επίσης και την κατανάλωση του ίδιου του ενεργειακού τομέα (πλην του καυσίμου των διυλιστηρίων).\nε) «ισχύουσα διεθνής απόφαση για διάθεση αποθεμάτων»: οποιαδήποτε εν ισχύι απόφαση του διοικητικού συμβουλίου του Διεθνούς Οργανισμού Ενέργειας για να καταστήσει διαθέσιμα στην αγορά αργό πετρέλαιο ή προϊόντα πετρελαίου, μέσω της διάθεσης των αποθεμάτων των μελών του ή/και πρόσθετων μέτρων.\nστ) «κεντρικός φορέας διατήρησης αποθεμάτων» (ΚΦΔΑ): οργανισμός ή υπηρεσία στην οποία μπορούν να ανατεθούν αρμοδιότητες προκειμένου να ενεργεί με σκοπό την απόκτηση, τη διατήρηση ή την πώληση αποθεμάτων πετρελαίου, περιλαμβανομένων των αποθεμάτων έκτακτης ανάγκης και των ειδικών αποθεμάτων.\nζ) «σοβαρή διαταραχή του εφοδιασμού»: σημαντική και απότομη μείωση του εφοδιασμού με αργό πετρέλαιο ή προϊόντα πετρελαίου στην Κοινότητα ή σε κράτος μέλος, η οποία έχει επιφέρει ενδεχομένως τη λήψη ισχύουσας διεθνούς απόφασης για διάθεση αποθεμάτων.\nη) «καύσιμα διεθνούς ναυσιπλοΐας»: όπως ορίζονται στο παράρτημα A σημείο 2.1 του κανονισμού (ΕΚ) αριθ. 1099/2008.\nθ) «αποθέματα πετρελαίου»: αποθέματα ενεργειακών προϊόντων, όπως ορίζονται στο παράρτημα Γ σημείο 3.1 παράγραφος 1 του κανονισμού (ΕΚ) αριθ. 1099/2008.\nι) «αποθέματα εκτάκτου ανάγκης»: αποθέματα πετρελαίου τα οποία σύμφωνα με το άρθρο 3 πρέπει να διατηρούνται σε κάθε κράτος μέλος.\nια) «εμπορικά αποθέματα»: αποθέματα πετρελαίου για τα οποία η παρούσα οδηγία δεν επιβάλλει υποχρέωση διατήρησης από τους οικονομικούς φορείς.\nιβ) «ειδικά αποθέματα»: αποθέματα πετρελαίου που πληρούν τους όρους του άρθρου 9.\nιγ) «φυσική προσβασιμότητα»: οι ρυθμίσεις για τον εντοπισμό και τη μεταφορά αποθεμάτων για να διασφαλίζεται η διάθεση ή η πραγματική παράδοση στους τελικούς χρήστες και στις αγορές στα πλαίσια προθεσμιών και προϋποθέσεων προκειμένου να μετριάζονται τα προβλήματα εφοδιασμού που έχουν ανακύψει.\nΟι ορισμοί του παρόντος άρθρου μπορούν να αποσαφηνίζονται και να τροποποιούνται σύμφωνα με τη διαδικασία που προβλέπεται στο άρθρο 23 παράγραφος 2.\nΑποθέματα έκτακτης ανάγκης — Υπολογισμός των υποχρεώσεων διατήρησης αποθεμάτων\n2. Οι μέσες ημερήσιες καθαρές εισαγωγές που λαμβάνονται υπόψη υπολογίζονται με βάση το ισοδύναμο σε αργό πετρέλαιο, των εισαγωγών κατά τη διάρκεια του προηγούμενου ημερολογιακού έτους, όπως ορίζεται σύμφωνα με τους όρους και τη μέθοδο που περιγράφεται στο παράρτημα Ι.\nΗ μέση ημερήσια εσωτερική κατανάλωση που λαμβάνεται υπόψη υπολογίζεται με βάση το ισοδύναμο σε αργό πετρέλαιο, της εσωτερικής κατανάλωσης κατά τη διάρκεια του προηγούμενου ημερολογιακού έτους, όπως καθορίζεται και υπολογίζεται σύμφωνα με τους όρους και τη μέθοδο που περιγράφεται στο παράρτημα II.\n3. Ωστόσο, κατά παρέκκλιση από την παράγραφο 2, όσον αφορά την περίοδο από την 1η Ιανουαρίου έως τις 31 Μαρτίου κάθε ημερολογιακού έτους, οι μέσες ημερήσιες καθαρές εισαγωγές και η εσωτερική κατανάλωση που αναφέρονται στην ως άνω παράγραφο καθορίζονται βάσει των ποσοτήτων που εισήχθησαν και καταναλώθηκαν κατά τη διάρκεια του προτελευταίου ημερολογιακού έτους πριν από το εν λόγω ημερολογιακό έτος.\n4. Οι τρόποι και μέθοδοι υπολογισμού των υποχρεώσεων διατήρησης αποθεμάτων που αναφέρονται στο παρόν άρθρο μπορούν να τροποποιούνται σύμφωνα με τη διαδικασία που προβλέπεται στο άρθρο 23 παράγραφος 2.\nΥπολογισμός του επιπέδου των αποθεμάτων\n1. Τα επίπεδα των διατηρούμενων αποθεμάτων υπολογίζονται σύμφωνα με τις μεθόδους του παραρτήματος III. Σε περίπτωση υπολογισμού του επιπέδου των αποθεμάτων που διατηρούνται για κάθε κατηγορία προϊόντων του άρθρου 9, οι μέθοδοι αυτές δεν εφαρμόζονται παρά μόνο για τα προϊόντα που ανήκουν σε κάθε επιμέρους κατηγορία.\n2. Για τον υπολογισμό του επιπέδου των αποθεμάτων που διατηρούνται σε μια δεδομένη στιγμή, λαμβάνονται υπόψη τα δεδομένα του έτους αναφοράς που καθορίζεται σύμφωνα με τους κανόνες του άρθρου 3.\n3. Τα αποθέματα πετρελαίου μπορούν να περιλαμβάνονται ταυτοχρόνως, τόσο στον υπολογισμό των αποθεμάτων έκτακτης ανάγκης ενός κράτους μέλους όσο και στον υπολογισμό των ειδικών αποθεμάτων του, υπό την προϋπόθεση ότι τα εν λόγω αποθέματα πετρελαίου πληρούν όλους τους όρους της παρούσας οδηγίας και για τους δύο τύπους αποθεμάτων.\n4. Οι τρόποι και μέθοδοι υπολογισμού του επιπέδου των ειδικών αποθεμάτων που αναφέρονται στις παραγράφους 1 και 2 μπορούν να τροποποιούνται σύμφωνα με τη διαδικασία που προβλέπεται στο άρθρο 23 παράγραφος 2. Ενδέχεται ιδίως να αποδειχθεί αναγκαίο και ωφέλιμο να τροποποιηθούν οι εν λόγω μέθοδοι και διαδικασίες, περιλαμβανομένης της εφαρμογής της μείωσης που προβλέπεται στο παράρτημα III, προκειμένου να διασφαλισθεί η συνοχή με την πρακτική ΔΠΕ.\nΔιαθεσιμότητα των αποθεμάτων\n1. Ανά πάσα στιγμή, τα κράτη μέλη διασφαλίζουν για τους σκοπούς της παρούσας οδηγίας, τη φυσική προσβασιμότητα και διαθεσιμότητα των αποθεμάτων έκτακτης ανάγκης και των ειδικών αποθεμάτων. Θεσπίζουν τους όρους αναγνώρισης, λογιστικής διαχείρισης και ελέγχου των εν λόγω αποθεμάτων με τρόπο ώστε να καθίσταται εφικτή η ανά πάσα στιγμή εξακρίβωσή τους. Η απαίτηση αυτή ισχύει επίσης και για οιαδήποτε αποθέματα έκτακτης ανάγκης και ειδικά αποθέματα που αναμιγνύονται με άλλα αποθέματα που διατηρούνται από οικονομικούς φορείς.\nΤα κράτη μέλη λαμβάνουν τα απαιτούμενα μέτρα προκειμένου να αποτρέψουν όλα τα εμπόδια και βάρη που μπορούν να παρεμποδίσουν τη διαθεσιμότητα των αποθεμάτων έκτακτης ανάγκης και των ειδικών αποθεμάτων. Κάθε κράτος μέλος δύναται να ορίζει όρια ή πρόσθετες προϋποθέσεις ως προς τη δυνατότητα διατήρησης στη επικράτειά τους των αποθεμάτων έκτακτης ανάγκης και των ειδικών αποθεμάτων.\n2. Όταν πρέπει να εφαρμοσθούν οι διαδικασίες έκτακτης ανάγκης που προβλέπονται στο άρθρο 20, τα κράτη μέλη απαγορεύουν και απέχουν από τη λήψη μέτρων που εμποδίζουν τη μεταφορά, χρήση ή διάθεση αποθεμάτων έκτακτης ανάγκης ή ειδικών αποθεμάτων που διατηρούνται στο έδαφός τους για λογαριασμό άλλου κράτους μέλους.\nΚατάλογος των αποθεμάτων έκτακτης ανάγκης — Ετήσια έκθεση\n1. Κάθε κράτος μέλος καταρτίζει συνεχώς επικαιροποιούμενο και λεπτομερή κατάλογο, με όλα τα αποθέματα έκτακτης ανάγκης που διατηρούνται για λογαριασμό του και δεν αποτελούν ειδικά αποθέματα. Ο κατάλογος αυτός περιέχει κατά κύριο λόγο πληροφορίες που απαιτούνται για τον ακριβή εντοπισμό της αποθήκης, του διυλιστηρίου ή των εγκαταστάσεων αποθήκευσης των εν λόγω αποθεμάτων, καθώς και των σχετικών ποσοτήτων, τον ιδιοκτήτη τους και τον χαρακτήρα τους, σε σχέση με τις κατηγορίες που ορίζονται στο παράρτημα Γ σημείο 3.1 παράγραφος 1 του κανονισμού (ΕΚ) αριθ. 1099/2008.\n2. Έως τις 25 Φεβρουαρίου εκάστου ημερολογιακού έτους, κάθε κράτος μέλος διαβιβάζει στην Επιτροπή συνοπτικό αντίγραφο του καταλόγου της παραγράφου 1 αναφέροντας τουλάχιστον τις ποσότητες και τον χαρακτήρα των αποθεμάτων έκτακτης ανάγκης που περιλαμβάνονται στον κατάλογο κατά την τελευταία ημέρα του προηγούμενου ημερολογιακού έτους.\n3. Τα κράτη μέλη διαβιβάζουν στην Επιτροπή πλήρες αντίγραφο του καταλόγου εντός 15 ημερών από την ημέρα κατά την οποία αυτό ζητείται από την Επιτροπή στο εν λόγω αντίγραφο επιτρέπεται να αποκρύπτονται ευαίσθητα δεδομένα που αφορούν την τοποθεσία των αποθεμάτων. Οι αιτήσεις αυτές υποβάλλονται το αργότερο 5 έτη από την ημερομηνία την οποία αφορούν τα σχετικά στοιχεία, και δεν πρέπει να αφορούν στοιχεία που αναφέρονται σε περίοδο που προηγείται της 1ης Ιανουαρίου 2013.\nΚεντρικοί φορείς διατήρησης αποθεμάτων\n1. Τα κράτη μέλη μπορούν να δημιουργούν ΚΦΔΑ.\nΤα κράτη μέλη δεν δικαιούνται να δημιουργούν περισσότερους του ενός ΚΦΔΑ ή παρεμφερείς φορείς. Τα κράτη μέλη δύνανται να δημιουργούν τους ΚΦΔΑ τους οπουδήποτε εντός της Κοινότητας.\nΌταν τα κράτη μέλη δημιουργούν τους ΚΦΔΑ τους, αυτοί λαμβάνουν τη μορφή μη κερδοσκοπικού φορέα ή υπηρεσίας και ενεργούν προς το γενικό συμφέρον και δεν θεωρούνται οικονομικοί φορείς κατά την έννοια της παρούσας οδηγίας.\n2. Ο ΚΦΔΑ έχει ως πρωταρχικό στόχο την απόκτηση, διατήρηση και πώληση αποθεμάτων πετρελαίου για τους σκοπούς της παρούσας οδηγίας ή για τη συμμόρφωση προς τις διεθνείς συμφωνίες περί διατήρησης αποθεμάτων πετρελαίου. Αποτελεί τον μοναδικό οργανισμό ή υπηρεσία στον οποίο μπορούν να ανατίθενται αρμοδιότητες για να αποκτά ή να πωλεί ειδικά αποθέματα.\n3. Οι ΚΦΔΑ ή τα κράτη μέλη δύνανται, για συγκεκριμένη περίοδο, να μεταβιβάζουν τα καθήκοντα περί διαχείρισης των αποθεμάτων έκτακτης ανάγκης και, εξαιρουμένης της πώλησης και της απόκτησης, των ειδικών αποθεμάτων, αλλά μόνο:\nσε άλλο κράτος μέλος στο έδαφος του οποίου διατηρούνται τα αποθέματα αυτά ή σε ΚΦΔΑ του εν λόγω κράτους μέλους. Οι μεταβιβάσεις αυτές δεν μπορούν να συνοδεύονται από άλλη επιμέρους μεταβίβαση σε άλλο κράτος μέλος ή ΚΦΔΑ που έχουν δημιουργήσει. Τα κράτη μέλη που δημιουργούν ΚΦΔΑ, καθώς και κάθε κράτος μέλος στο έδαφος του οποίου θα διατηρούνται τα αποθέματα, δύναται να εξαρτά τη μεταβίβαση των υποχρεώσεων από την έγκρισή του.\nσε οικονομικούς φορείς. Η μεταβίβαση αυτή δεν μπορεί να συνοδεύεται από άλλη επιμέρους μεταβίβαση. Όταν η μεταβίβαση αυτή, ή οιαδήποτε αλλαγή ή επέκταση της μεταβίβασης, αφορά καθήκοντα διαχείρισης αποθεμάτων έκτακτης ανάγκης και ειδικών αποθεμάτων που διατηρούνται σε άλλο κράτος μέλος, πρέπει να δίδεται έγκριση εκ των προτέρων τόσο από το κράτος μέλος για λογαριασμό του οποίου διατηρούνται τα αποθέματα όσο και από όλα τα κράτη μέλη στο έδαφος των οποίων διατηρούνται τα αποθέματα.\n4. Τα κράτη μέλη που διατηρούν ΚΦΔΑ απαιτούν από αυτόν, για τους σκοπούς του άρθρου 8 παράγραφοι 1 και 2, να δημοσιοποιεί:\nσε μόνιμη βάση πλήρεις πληροφορίες, ανά κατηγορία προϊόντων, σχετικά με τις ποσότητες αποθεμάτων τις οποίες προτίθεται να διατηρεί για τους οικονομικούς φορείς, ή, κατά περίπτωση, τους ενδιαφερόμενους ΚΦΔΑ.\nτουλάχιστον επτά μήνες νωρίτερα, τους όρους υπό τους οποίους προτίθεται να παράσχει υπηρεσίες που αφορούν τη διατήρηση των αποθεμάτων για τους οικονομικούς φορείς. Οι προϋποθέσεις για την παροχή των υπηρεσιών αυτών, περιλαμβανομένων των προϋποθέσεων προγραμματισμού, δύνανται επίσης να καθορίζονται από τις αρμόδιες εθνικές αρχές ή έπειτα από ανταγωνιστική διαδικασία προκειμένου να καθορίζεται η καλύτερη προσφορά μεταξύ των φορέων ή, κατά περίπτωση, των ενδιαφερόμενων ΚΦΔΑ.\nΟι ΚΦΔΑ δέχονται τις μεταβιβάσεις αυτές υπό αντικειμενικές, διαφανείς και αμερόληπτες προϋποθέσεις. Οι πληρωμές που καταβάλουν οι φορείς για τις υπηρεσίες του ΚΦΔΑ δεν θα υπερβαίνουν το συνολικό κόστος των παρεχόμενων υπηρεσιών και δεν θα απαιτούνται έως τη σύσταση των αποθεμάτων. Ο ΚΦΔΑ μπορεί να εξαρτά τη μεταβίβαση από τη σύσταση εγγύησης ή ασφάλειας άλλης μορφής εκ μέρους του φορέα.\n1. Κάθε κράτος μέλος φροντίζει να δίνει σε κάθε οικονομικό φορέα στον οποίο επιβάλλει υποχρεώσεις διατήρησης αποθεμάτων, προκειμένου να ανταποκρίνεται στις υποχρεώσεις του όπως απορρέουν από το άρθρο 3, το δικαίωμα να μεταβιβάζει, τουλάχιστον εν μέρει τις υποχρεώσεις αυτές και κατ’ επιλογή του οικονομικού φορέα, αλλά μόνο:\nστον ΚΦΔΑ του κράτους μέλους, για λογαριασμό του οποίου διατηρούνται τα αποθέματα αυτά ή/και\nσε έναν ή περισσότερους άλλους ΚΦΔΑ οι οποίοι έχουν δηλώσει εκ των προτέρων ότι προτίθενται να διατηρούν τα αποθέματα αυτά, υπό την προϋπόθεση ότι οι μεταβιβάσεις υποχρεώσεων έχουν εγκριθεί εκ των προτέρων τόσο από το κράτος μέλος για λογαριασμό του οποίου διατηρούνται τα αποθέματα όσο και από όλα τα κράτη μέλη στο έδαφος των οποίων θα διατηρούνται τα αποθέματα.\nσε άλλους οικονομικούς φορείς με πλεονασματικά αποθέματα ή με διαθέσιμη ικανότητα διατήρησης αποθεμάτων εκτός της επικράτειας του κράτους μέλους για λογαριασμό του οποίου διατηρούνται τα αποθέματα εντός της Κοινότητας, υπό την προϋπόθεση ότι η μεταβίβαση υποχρεώσεων έχει εγκριθεί εκ των προτέρων τόσο από το κράτος μέλος για λογαριασμό του οποίου διατηρούνται τα αποθέματα όσο και από όλα τα κράτη μέλη στο έδαφος των οποίων θα διατηρούνται τα αποθέματα ή/και\nσε άλλους οικονομικούς φορείς με πλεονασματικά αποθέματα ή με διαθέσιμη ικανότητα διατήρησης αποθεμάτων εντός της επικράτειας του κράτους μέλους για λογαριασμό του οποίου διατηρούνται τα αποθέματα, υπό την προϋπόθεση ότι η μεταβίβαση υποχρεώσεων έχει κοινοποιηθεί εκ των προτέρων στο κράτος μέλος. Τα κράτη μέλη δύνανται να επιβάλουν περιορισμούς ή προϋποθέσεις για τη μεταβίβαση αυτή.\nΟι μεταβιβάσεις που αναφέρονται στα στοιχεία γ) και δ) δεν μπορούν να συνοδεύονται από άλλη επιμέρους μεταβίβαση. Οποιαδήποτε αλλαγή ή επέκταση μεταβίβασης υποχρεώσεων που αναφέρεται στα στοιχεία β) και γ) τίθεται σε ισχύ εφόσον έχει λάβει εκ των προτέρων έγκριση από τα κράτη μέλη που ενέκριναν τη μεταβίβαση. Οποιαδήποτε αλλαγή ή επέκταση μεταβίβασης υποχρεώσεων που αναφέρεται στο στοιχείο δ) αντιμετωπίζεται ως νέα μεταβίβαση.\n2. Τα κράτη μέλη δύνανται να περιορίζουν το δικαίωμα μεταβίβασης των οικονομικών φορέων στους οποίους επιβάλλουν ή έχουν επιβάλει υποχρεώσεις διατήρησης αποθεμάτων.\nΩστόσο, όταν οι περιορισμοί αυτοί περιορίζουν το δικαίωμα οικονομικού φορέα να μεταβιβάζει την υποχρέωσή του σε σχέση με ποσότητες που αντιστοιχούν σε λιγότερο από το 10 % της υποχρέωσης διατήρησης αποθεμάτων που του επιβάλλεται, τα κράτη μέλη διασφαλίζουν ότι έχουν συστήσει ΚΦΔΑ ο οποίος απαιτείται να αποδέχεται μεταβιβάσεις σε σχέση με την ποσότητα που απαιτείται για τη διασφάλιση του δικαιώματος οικονομικού φορέα να μεταβιβάζει τουλάχιστον το 10 % της υποχρέωσης διατήρησης αποθεμάτων που του επιβάλλεται.\nΤο στοιχειώδες ποσοστό που αναφέρεται στην παράγραφο αυτή αυξάνεται από 10 % σε 30 % έως τις 31 Δεκεμβρίου 2017.\n3. Παρά τις διατάξεις των παραγράφων 1 και 2, τα κράτη μέλη δύνανται να επιβάλουν υποχρέωση στους οικονομικούς φορείς να μεταβιβάζουν τουλάχιστον ένα μέρος των υποχρεώσεών τους διατήρησης αποθεμάτων στον ΚΦΔΑ του κράτους μέλους.\n4. Τα κράτη μέλη λαμβάνουν τα δέοντα μέτρα για να ενημερώνουν τους οικονομικούς φορείς όσον αφορά τον τρόπο υπολογισμού των υποχρεώσεων τήρησης αποθεμάτων που τους επιβάλλονται το αργότερο 200 ημέρες πριν από την έναρξη της περιόδου την οποία αφορά η συγκεκριμένη υποχρέωση. Οι οικονομικοί φορείς πρέπει να ασκούν το δικαίωμα μεταβίβασης των υποχρεώσεων τήρησης αποθεμάτων στους ΚΦΔΑ το αργότερο 170 ημέρες πριν από την έναρξη της περιόδου την οποία αφορά η συγκεκριμένη υποχρέωση.\nΌταν οι οικονομικοί φορείς ενημερώνονται σε διάστημα μικρότερο των 200 ημερών από την έναρξη της περιόδου την οποία αφορά η υποχρέωση διατήρησης αποθεμάτων, έχουν τη δυνατότητα να ασκήσουν το δικαίωμα μεταβίβασης ανά πάσα στιγμή.\n1. Κάθε κράτος μέλος μπορεί να δεσμεύεται να διατηρήσει ένα στοιχειώδες επίπεδο αποθέματος πετρελαίου, υπολογιζόμενο ως ημέρες κατανάλωσης, σύμφωνα με τους όρους του παρόντος άρθρου.\nΤα ειδικά αποθέματα ανήκουν στην κυριότητα του κράτους μέλους ή του ΚΦΔΑ ο οποίος έχει συσταθεί από αυτό και διατηρούνται στην επικράτεια της Κοινότητας.\n2. Τα ειδικά αποθέματα μπορούν να αποτελούνται μόνον από μία ή περισσότερες από τις ακόλουθες κατηγορίες προϊόντων, όπως ορίζονται στο τμήμα 4 του παραρτήματος Β του κανονισμού (ΕΚ) αριθ. 1099/2008:\nβενζίνη για κινητήρες,\nκαύσιμο αεριωθούμενων τύπου βενζίνης (καύσιμο αεριωθούμενων τύπου νάφθας ή JP4),\nκαύσιμο αεριωθούμενων τύπου κηροζίνης,\nάλλου είδους κηροζίνη,\nπετρέλαιο εσωτερικής καύσης/ντίζελ (απόσταγμα πετρελαίου εξωτερικής καύσης),\nμαζούτ (υψηλής και χαμηλής περιεκτικότητας σε θείο),\nελαφρό πετρέλαιο και βιομηχανικό πετρέλαιο,\nοπτάνθρακας από πετρέλαιο.\n3. Τα προϊόντα πετρελαίου που αποτελούν τα ειδικά αποθέματα αναγνωρίζονται από κάθε κράτος μέλος βάσει των κατηγοριών της παραγράφου 2. Τα κράτη μέλη μεριμνούν ώστε, για το έτος αναφοράς όπως καθορίζεται σύμφωνα με τους κανόνες που ορίζει το άρθρο 3 και αφορά τα προϊόντα των χρησιμοποιούμενων κατηγοριών, το ισοδύναμο σε αργό πετρέλαιο των ποσοτήτων που καταναλώνονται στα κράτη μέλη ισούται τουλάχιστον προς το 75 % της εσωτερικής κατανάλωσης που υπολογίζεται σύμφωνα με τη μέθοδο υπολογισμού του παραρτήματος II.\nΓια κάθε μία από τις κατηγορίες που επιλέγει το κράτος μέλος, τα ειδικά αποθέματα που δεσμεύεται να διατηρεί αντιστοιχούν προς έναν ορισμένο αριθμό ημερών της μέσης ημερήσιας εσωτερικής κατανάλωσης που υπολογίζεται με βάση το ισοδύναμό τους σε αργό πετρέλαιο κατά τη διάρκεια του έτους αναφοράς, το οποίο ορίζεται σύμφωνα με τους κανόνες του άρθρου 3.\nΤα ισοδύναμα σε αργό πετρέλαιο που αναφέρονται στο πρώτο και δεύτερο εδάφιο υπολογίζονται πολλαπλασιάζοντας επί 1,2 το ποσό των συνολικών «διαπιστούμενων ακαθάριστων εγχωρίων διανομών», όπως αυτές ορίζονται στο τμήμα 3.2.1 του παραρτήματος Γ του κανονισμού (ΕΚ) αριθ. 1099/2008, για τα προϊόντα που περιλαμβάνονται στις χρησιμοποιούμενες ή σχετικές κατηγορίες. Τα καύσιμα διεθνούς ναυσιπλοΐας δεν περιλαμβάνονται στον υπολογισμό.\n4. Κάθε κράτος μέλος που έχει αποφασίσει να διατηρεί ειδικά αποθέματα διαβιβάζει στην Επιτροπή ανακοίνωση η οποία δημοσιεύεται στην Επίσημη Εφημερίδα της Ευρωπαϊκής Ένωσης, όπου προσδιορίζεται το επίπεδο των αποθεμάτων αυτών που δεσμεύεται να διατηρεί, η δε δέσμευση αυτή ισχύει για ένα τουλάχιστον έτος. Το κοινοποιούμενο στοιχειώδες επίπεδο εφαρμόζεται εξίσου σε όλες τις κατηγορίες ειδικών αποθεμάτων που χρησιμοποιεί το κράτος μέλος.\nΤο κράτος μέλος μεριμνά ώστε τα αποθέματα αυτά να διατηρούνται για ολόκληρη την κοινοποιούμενη περίοδο με την επιφύλαξη του δικαιώματος του κράτους μέλους να πραγματοποιεί προσωρινές μειώσεις αποκλειστικά για εργασίες αντικατάστασης επιμέρους αποθεμάτων.\nΟ κατάλογος κατηγοριών που χρησιμοποιούνται από ένα κράτος μέλος ισχύει για ένα τουλάχιστον έτος, οι δε τυχόν τροποποιήσεις του ισχύουν από την πρώτη ημέρα ενός ημερολογιακού μήνα.\n5. Κάθε κράτος μέλος που δεν έχει δεσμευθεί για την πλήρη διάρκεια ενός συγκεκριμένου ημερολογιακού έτους να διατηρεί ειδικά αποθέματα τουλάχιστον 30 ημερών μεριμνά ώστε το ένα τρίτο τουλάχιστον της υποχρέωσής του για διατήρηση αποθεμάτων να διατηρείται με τη μορφή προϊόντων που αποτελούνται σύμφωνα με τις παραγράφους 2 και 3.\nΈνα κράτος μέλος, για το οποίο διατηρούνται ειδικά αποθέματα μικρότερα των 30 ημερών, εκπονεί ετήσια έκθεση στην οποία αναλύει τα μέτρα που έλαβαν οι εθνικές του αρχές για να εξασφαλίσουν και να ελέγξουν τη διαθεσιμότητα και τη φυσική προσβασιμότητα των οικείων αποθεμάτων έκτακτης ανάγκης που αναφέρονται στο άρθρο 5 και τεκμηριώνει, στην ίδια έκθεση, τα μέτρα που έχουν ληφθεί ώστε να μπορεί το κράτος μέλος να ελέγχει τη χρήση των αποθεμάτων αυτών σε περίπτωση διαταραχών προμήθειας πετρελαίου. Η έκθεση αυτή διαβιβάζεται στην Επιτροπή στο τέλος του πρώτου μήνα που έπεται του ημερολογιακού έτους στο οποίο αναφέρεται.\n1. Κάθε κράτος μέλος καταρτίζει συνεχώς επικαιροποιούμενο και λεπτομερή κατάλογο, ο οποίος ενημερώνεται διαρκώς, με όλα τα ειδικά αποθέματα που διατηρούνται στην επικράτειά του. Ο κατάλογος αυτός περιέχει κατά κύριο λόγο όλες τις πληροφορίες που καθιστούν εφικτό τον ακριβή εντοπισμό των συγκεκριμένων αποθεμάτων.\nΤα κράτη μέλη διαβιβάζουν στην Επιτροπή αντίγραφο του καταλόγου εντός 15 ημερών από την ημέρα κατά την οποία αυτό ζητείται από την Επιτροπή. Στο αντίγραφο αυτό, επιτρέπεται να αποκρύπτονται τα ευαίσθητα δεδομένα που αφορούν την τοποθεσία των αποθεμάτων. Το αντίγραφο μπορεί να ζητείται το αργότερο πέντε έτη μετά την ημερομηνία την οποία αφορούν τα ζητούμενα στοιχεία.\n2. Όταν τα ειδικά αποθέματα αναμιγνύονται με άλλα αποθέματα πετρελαίου, τα κράτη μέλη ή οι ΚΦΔΑ τους λαμβάνουν τα απαιτούμενα μέτρα ώστε να αποτρέπεται η μετακίνηση των αναμεμειγμένων αυτών αποθεμάτων, στο μέτρο της αναλογίας των ειδικών αποθεμάτων, χωρίς προηγούμενη γραπτή άδεια του ιδιοκτήτη των ειδικών αποθεμάτων και των αρχών του κράτους μέλους στην επικράτεια του οποίου ευρίσκονται τα αποθέματα ή του ΚΦΔΑ ο οποίος έχει συσταθεί από αυτό.\n3. Τα κράτη μέλη λαμβάνουν τα απαιτούμενα μέτρα προκειμένου να διασφαλίζεται άνευ όρων ασυλία εκτέλεσης σε ό,τι αφορά το σύνολο των ειδικών αποθεμάτων που διατηρούνται ή μεταφέρονται στην επικράτειά τους, είτε πρόκειται για δικά τους αποθέματα είτε για αποθέματα άλλων κρατών μελών.\nΤο αποτέλεσμα των μεταβιβάσεων\nΟι μεταβιβάσεις που προβλέπονται από τα άρθρα 7 και 8 δεν τροποποιούν τις υποχρεώσεις που υπέχει κάθε κράτος μέλος δυνάμει της παρούσας οδηγίας.\nΣτατιστικά δελτία των αποθεμάτων που προβλέπονται στο άρθρο 3\n1. Όσον αφορά το επίπεδο των αποθεμάτων που πρέπει να διατηρούνται δυνάμει του άρθρου 3, κάθε κράτος μέλος καταρτίζει και διαβιβάζει στην Επιτροπή στατιστικά δελτία σύμφωνα με τους όρους που προβλέπονται στο παράρτημα IV.\n2. Ο τρόπος κατάρτισης, η εμβέλεια, το περιεχόμενο και η περιοδικότητα των δελτίων της παραγράφου 1, καθώς και οι προθεσμίες κοινοποίησής τους, μπορούν να τροποποιούνται με τη διαδικασία του άρθρου 23 παράγραφος 2. Οι κανόνες διαβίβασης των στατιστικών αυτών δελτίων στην Επιτροπή μπορούν επίσης να τροποποιούνται με τη διαδικασία του άρθρου 23 παράγραφος 2.\n3. Τα κράτη μέλη δεν επιτρέπεται να περιλαμβάνουν στα στατιστικά δελτία τους σχετικά με τα αποθέματα έκτακτης ανάγκης τις ποσότητες αργού πετρελαίου ή προϊόντων πετρελαίου που τελούν υπό κατάσχεση ή αναγκαστική εκτέλεση. Το ίδιο ισχύει και για τα αποθέματα επιχειρήσεων που τελούν υπό πτώχευση ή πτωχευτικό συμβιβασμό.\nΣτατιστικά δελτία για τα ειδικά αποθέματα\n1. Κάθε ενδιαφερόμενο κράτος μέλος καταρτίζει και διαβιβάζει στην Επιτροπή, για κάθε κατηγορία προϊόντων, στατιστικό δελτίο των ειδικών αποθεμάτων που υπάρχουν κατά την τελευταία ημέρα κάθε ημερολογιακού μήνα, όπου αναγράφονται οι ποσότητες και ο αριθμός των ημερών μέσης κατανάλωσης κατά τη διάρκεια του έτους αναφοράς που αντιπροσωπεύουν τα αποθέματα αυτά. Εάν ορισμένα από τα ειδικά αυτά αποθέματα διατηρούνται εκτός της επικράτειας ενός κράτους μέλους, το σχετικό στατιστικό δελτίο προσδιορίζει λεπτομερώς τα αποθέματα που διατηρούνται στα διάφορα κράτη μέλη και τους αντίστοιχους ΚΦΔΑ ή μέσω αυτών. Αναφέρεται επίσης λεπτομερώς εάν τα αποθέματα αυτά ανήκουν πλήρως στην κυριότητα του κράτους μέλους ή εάν ο αντίστοιχος ΚΦΔΑ έχει τη μερική ή ολική κυριότητά τους.\n2. Κάθε ενδιαφερόμενο κράτος μέλος καταρτίζει επίσης και διαβιβάζει στην Επιτροπή δελτίο των ειδικών αποθεμάτων που βρίσκονται στην επικράτειά του και ανήκουν σε άλλα κράτη μέλη ή ΚΦΔΑ, όπως αυτά καταγράφονται κατά την τελευταία ημέρα κάθε ημερολογιακού μήνα, ανά κατηγορία προϊόντων σύμφωνα με το άρθρο 9 παράγραφος 4. Στο δελτίο αυτό, το κράτος μέλος αναγράφει επίσης, για κάθε περίπτωση, το όνομα του σχετικού κράτους μέλους ή ΚΦΔΑ, καθώς και τις ανάλογες ποσότητες.\n3. Τα στατιστικά δελτία που αναφέρονται στις παραγράφους 1 και 2 διαβιβάζονται κατά τη διάρκεια του ημερολογιακού μήνα που έπεται εκείνου στον οποίον αφορούν τα δελτία.\n4. Αντίγραφα των στατιστικών δελτίων διαβιβάζονται επίσης αμέσως μετά από αίτηση της Επιτροπής. Οι αιτήσεις μπορούν να υποβάλλονται το αργότερο εντός πέντε ετών από την ημερομηνία την οποία αφορούν τα εν λόγω στοιχεία.\n5. Η εμβέλεια, το περιεχόμενο και η περιοδικότητα των στατιστικών δελτίων, καθώς και οι προθεσμίες διαβίβασής τους, μπορούν να τροποποιούνται με τη διαδικασία του άρθρο 23 παράγραφος 2. Οι κανόνες διαβίβασης των στατιστικών αυτών δελτίων στην Επιτροπή μπορούν επίσης να τροποποιούνται με τη διαδικασία του άρθρου 23 παράγραφος 2.\nΔελτίο εμπορικών αποθεμάτων\n1. Τα κράτη μέλη διαβιβάζουν στην Επιτροπή μηνιαίο στατιστικό δελτίο σχετικά με τα επίπεδα των εμπορικών αποθεμάτων που διατηρούνται στην εθνική επικράτειά τους. Για τον σκοπό αυτόν, μεριμνούν για την προστασία των ευαίσθητων δεδομένων και δεν αναφέρουν τις επωνυμίες των ιδιοκτητών των συγκεκριμένων αποθεμάτων.\n2. Η Επιτροπή δημοσιεύει μηνιαίο στατιστικό δελτίο σχετικά με τα εμπορικά αποθέματα στην Κοινότητα βάσει των δελτίων που υποβάλλονται από τα κράτη μέλη, χρησιμοποιώντας συγκεντρωτικά στοιχεία.\n3. Οι κανόνες υποβολής και δημοσίευσης των στατιστικών δελτίων, καθώς και η συχνότητά τους, μπορούν να τροποποιούνται με τη ρυθμιστική διαδικασία του άρθρο 23 παράγραφος 2.\nΗ Επιτροπή είναι υπεύθυνη για την ανάπτυξη, τη φύλαξη, τη διαχείριση και τη συντήρηση των πληροφορικών πόρων που απαιτούνται για τη λήψη, αποθήκευση και κάθε είδους επεξεργασία των δεδομένων που περιέχονται στα στατιστικά δελτία και των πληροφοριών που διαβιβάζονται από τα κράτη μέλη ή συλλέγονται από την Επιτροπή σύμφωνα με την παρούσα οδηγίας, καθώς και των δεδομένων σχετικά με τα αποθέματα πετρελαίου τα οποία συλλέγονται σύμφωνα με τον κανονισμό (ΕΚ) αριθ. 1099/2008 και τα οποία απαιτούνται για την κατάρτιση των στατιστικών δελτίων, όπως επιβάλλεται από την παρούσα οδηγία.\nΒιοκαύσιμα και πρόσθετα\n1. Κατά τον υπολογισμό των υποχρεώσεων διατήρησης αποθεμάτων δυνάμει των άρθρων 3 και 9, τα βιοκαύσιμα και τα πρόσθετα λαμβάνονται υπόψη μόνον εφόσον έχουν αναμιχθεί με τα σχετικά προϊόντα πετρελαίου.\n2. Κατά τον υπολογισμό των όντως διατηρούμενων επιπέδων αποθεμάτων, τα βιοκαύσιμα και τα πρόσθετα λαμβάνονται υπόψη όταν:\nέχουν αναμειχθεί με οικεία προϊόντα πετρελαίου, ή\nαποθηκεύονται στην επικράτεια του οικείου κράτους μέλους, υπό την προϋπόθεση ότι το κράτος μέλος έχει θεσπίσει κανόνες που διασφαλίζει την ανάμειξή τους με προϊόντα πετρελαίου που διατηρούνται δυνάμει των απαιτήσεων διατήρησης αποθεμάτων που ορίζονται στην παρούσα οδηγία και ότι πρόκειται να χρησιμοποιηθούν στις μεταφορές.\n3. Ο τρόπος με τον οποίο λαμβάνονται υπόψη τα βιοκαύσιμα και τα πρόσθετα κατά τον υπολογισμό των υποχρεώσεων διατήρησης αποθεμάτων και των επιπέδων αποθεμάτων που αναφέρονται στις παραγράφους 1 και 2 μπορεί να τροποποιείται με τη διαδικασία του άρθρου 23 παράγραφος 2.\nΣυντονιστική ομάδα για το πετρέλαιο και τα προϊόντα πετρελαίου\n1. Συγκροτείται Συντονιστική Ομάδα για το Πετρέλαιο και τα Προϊόντα Πετρελαίου (εφεξής «συντονιστική ομάδα»). Η συντονιστική ομάδα είναι συμβουλευτική ομάδα η οποία συμβάλλει στη διενέργεια αναλύσεων σχετικά με την κατάσταση στην Κοινότητα σε ό,τι αφορά την ασφάλεια του εφοδιασμού με πετρέλαιο και προϊόντα πετρελαίου, και διευκολύνει τον συντονισμό και την εφαρμογή μέτρων στον συγκεκριμένο τομέα.\n2. Η συντονιστική ομάδα απαρτίζεται από εκπροσώπους των κρατών μελών. Η προεδρία της ασκείται από την Επιτροπή. Φορείς εκπροσώπησης του σχετικού τομέα μπορούν να συμμετέχουν στις εργασίες της συντονιστικής ομάδας μετά από πρόσκληση της Επιτροπής.\nΕπισκόπηση της ετοιμότητας για καταστάσεις έκτακτης ανάγκης και της διατήρησης αποθεμάτων\n1. Η Επιτροπή μπορεί, σε συντονισμό με τα κράτη μέλη, να διενεργεί επισκοπήσεις εξακρίβωσης της ετοιμότητάς τους για καταστάσεις έκτακτης ανάγκης και, εφόσον το κρίνει σκόπιμο η Επιτροπή, των σχετικών διατηρούμενων αποθεμάτων. Όταν προετοιμάζει τις επισκοπήσεις αυτές, η Επιτροπή λαμβάνει υπόψη της τις προσπάθειες άλλων οργάνων και διεθνών οργανώσεων και ζητά τη γνώμη της συντονιστικής ομάδας.\n2. Η συντονιστική ομάδα μπορεί να συμφωνεί για τη συμμετοχή εξουσιοδοτημένου προσωπικού και εκπροσώπων άλλων κρατών μελών στις επισκοπήσεις. Οριζόμενοι εθνικοί υπάλληλοι του επισκοπούμενου κράτους μέλους μπορούν να συνοδεύουν τα άτομα που διενεργούν την επισκόπηση. Εντός μιας εβδομάδας από την αναγγελία της επισκόπησης που αναφέρεται στην παράγραφο 1, τα ενδιαφερόμενα κράτη μέλη τα οποία δεν έχουν κοινοποιήσει στην Επιτροπή των ευαίσθητα δεδομένα σχετικά με την τοποθεσία των αποθεμάτων σύμφωνα με τα άρθρα 6 και 9 θέτουν τις πληροφορίες αυτές στη διάθεση των υπαλλήλων ή του εξουσιοδοτημένου προσωπικού της Επιτροπής.\n3. Τα κράτη μέλη μεριμνούν ώστε οι αρχές τους και οι αρμόδιοι για τη διατήρηση και τη διαχείριση των αποθεμάτων έκτακτης ανάγκης και των ειδικών αποθεμάτων να συναινούν για τις επιθεωρήσεις και να επικουρούν τα πρόσωπα τα οποία εξουσιοδοτεί η Επιτροπή για τη διενέργεια των επισκοπήσεων αυτών. Συγκεκριμένα, τα κράτη μέλη μεριμνούν ώστε να παρέχεται στα πρόσωπα αυτά το δικαίωμα να συμβουλεύονται όλα τα έγγραφα και μητρώα που αφορούν τα αποθέματα και το δικαίωμα πρόσβασης σε όλους τους τόπου στους οποίους διατηρούνται αποθέματα και σε όλα τα σχετικά έγγραφα.\n4. Τα πορίσματα της επισκόπησης που διενεργείται σύμφωνα με το παρόν άρθρο κοινοποιείται στο επισκοπούμενο κράτος μέλος και μπορεί να διαβιβάζεται στη συντονιστική ομάδα.\n5. Τα κράτη μέλη και η Επιτροπή μεριμνούν ώστε οι υπάλληλοι, το προσωπικό και τα άλλα πρόσωπα που εργάζονται υπό την επίβλεψη της Επιτροπής και τα μέλη της συντονιστικής ομάδας να δεσμεύονται να μην αποκαλύπτουν πληροφορίες που συλλέγονται ή ανταλλάσσονται σύμφωνα με το παρόν άρθρο και οι οποίες, λόγω της φύσης τους, καλύπτονται από το επαγγελματικό απόρρητο, όπως η ταυτότητα των κυρίων των αποθεμάτων.\n6. Οι στόχοι των επισκοπήσεων που αναφέρονται στην παράγραφο 1 δεν περιλαμβάνουν την επεξεργασία δεδομένων προσωπικού χαρακτήρα. Τα δεδομένα προσωπικού χαρακτήρα που προκύπτουν κατά τη διάρκεια των επισκοπήσεων δεν συλλέγονται ούτε λαμβάνονται υπόψη, όσα δε συλλέγονται τυχαία καταστρέφονται αμέσως.\n7. Τα κράτη μέλη λαμβάνουν όλα τα απαιτούμενα μέτρα ώστε να διασφαλίζουν τη διατήρηση των δεδομένων, στοιχείων, δελτίων και εγγράφων που αφορούν τα αποθέματα έκτακτης ανάγκης και τα ειδικά αποθέματα επί διάστημα τουλάχιστον πέντε ετών.\nΗ παρούσα οδηγία δεν θίγει και δεν επηρεάζει ουδόλως το επίπεδο προστασίας των φυσικών προσώπων έναντι της επεξεργασίας δεδομένων προσωπικού χαρακτήρα, η οποία διασφαλίζεται από τις διατάξεις της κοινοτικής και εθνικής νομοθεσίας και, ειδικότερα, δεν τροποποιεί με κανέναν τρόπο τις υποχρεώσεις των κρατών μελών σε ό,τι αφορά την επεξεργασία εκ μέρους τους των δεδομένων προσωπικού χαρακτήρα, όπως αυτές επιβάλλονται από την οδηγία 95/46/ΕΚ, ούτε τις υποχρεώσεις των οργάνων και οργανισμών της Κοινότητας δυνάμει του κανονισμού (ΕΚ) αριθ. 45/2001 σχετικά με την επεξεργασία των δεδομένων προσωπικού χαρακτήρα κατά την άσκηση των αρμοδιοτήτων τους.\n1. Τα κράτη μέλη εξασφαλίζουν ότι έχουν θεσπίσει διαδικασίες και λάβει όλα τα απαραίτητα μέτρα προκειμένου οι αρμόδιες αρχές τους να μπορούν, σε περίπτωση σοβαρής διαταραχής του εφοδιασμού, να διαθέτουν ταχέως, αποτελεσματικά και με διαφάνεια το σύνολο ή μέρος των αποθεμάτων έκτακτης ανάγκης και των ειδικών αποθεμάτων τους, και να περιορίζουν την κατανάλωση, είτε γενικά είτε συγκεκριμένα, ανάλογα με τα αναμενόμενα ελλείμματα εφοδιασμού, μεταξύ άλλων και με την κατά προτεραιότητα διανομή προϊόντων πετρελαίου σε ορισμένες κατηγορίες καταναλωτών.\n2. Τα κράτη μέλη διατηρούν σε μόνιμη βάση σχέδια επέμβασης που μπορούν να εφαρμοστούν σε περίπτωση σοβαρής διαταραχής του εφοδιασμού. Τα κράτη μέλη φροντίζουν να προβλέπουν τα οργανωτικά μέτρα που πρέπει να λαμβάνονται ώστε να διασφαλίζεται η εφαρμογή των σχεδίων αυτών. Τα κράτη μέλη ενημερώνουν την Επιτροπή, μετά από αίτησή της, σχετικά με τα σχέδια επέμβασης και τις διατάξεις οργανωτικής φύσεως που τα αφορούν.\n3. Όταν υπάρχει ισχύουσα διεθνής απόφαση για διάθεση αποθεμάτων που θίγει ένα ή περισσότερα κράτη μέλη:\nκάθε ενδιαφερόμενο κράτος μέλος μπορεί να χρησιμοποιεί τα αποθέματα έκτακτης ανάγκης και τα ειδικά αποθέματα που διαθέτει προκειμένου να ανταποκριθεί στις διεθνείς υποχρεώσεις που απορρέουν από την απόφαση. Στην περίπτωση αυτή, το κράτος μέλος ενημερώνει άμεσα την Επιτροπή, η οποία μπορεί να συγκαλέσει την ομάδα συντονισμού ή να προβεί σε διαβούλευση με τα μέλη της, ιδίως με ηλεκτρονικά μέσα, προκειμένου να αξιολογήσει τις επιπτώσεις από τη σχετική διάθεση αποθεμάτων.\nη Επιτροπή πρέπει να συνιστά στα κράτη μέλη να διαθέτουν το σύνολο ή μέρος των αποθεμάτων έκτακτης ανάγκης και των ειδικών αποθεμάτων τους ή να λαμβάνουν άλλα μέτρα με αντίστοιχα αποτελέσματα, ανάλογα με την περίπτωση. Η Επιτροπή δύναται να ενεργήσει μόνον κατόπιν διαβούλευσης με την ομάδα συντονισμού.\n4. Σε περίπτωση που δεν έχει ληφθεί ουσιαστική διεθνής απόφαση για τη διάθεση αποθεμάτων αλλά και εφόσον ανακύπτουν δυσχέρειες εφοδιασμού με αργό πετρέλαιο ή προϊόντα πετρελαίου στην Κοινότητα ή σε συγκεκριμένο κράτος μέλος, η Επιτροπή ενημερώνει το ΔΟΕ κατά περίπτωση, και συντονίζει μαζί του εφόσον απαιτείται, και συγκαλεί διαβούλευση το συντομότερο δυνατό με την ομάδα συντονισμού, μετά από αίτηση κράτους μέλους ή με δική της πρωτοβουλία. Εάν κράτος μέλος ζητήσει διαβούλευση της ομάδας συντονισμού, αυτή συγκαλείται εντός το πολύ τεσσάρων ημερών από την υποβολή της αίτησης, εκτός εάν το κράτος μέλος συμφωνεί για μεγαλύτερη προθεσμία. Βάσει των αποτελεσμάτων της εξέτασης της κατάστασης από την ομάδα συντονισμού, η Επιτροπή αποφασίζει εάν υφίσταται σοβαρή διαταραχή του εφοδιασμού.\nΕάν διαπιστωθεί σοβαρή διαταραχή του εφοδιασμού, η Επιτροπή εγκρίνει τη διάθεση του συνόλου ή μέρους των ποσοτήτων των αποθεμάτων έκτακτης ανάγκης και των ειδικών αποθεμάτων που προτείνονται για τον σκοπό αυτό από τα ενδιαφερόμενα κράτη μέλη.\n5. Τα κράτη μέλη δύνανται να διαθέτουν αποθέματα έκτακτης ανάγκης και ειδικά αποθέματα πέραν του υποχρεωτικού στοιχειώδους επιπέδου που ορίζει η παρούσα οδηγία σε ποσότητες που είναι άμεσα απαραίτητες ως αρχική αντιμετώπιση ιδιαιτέρως επειγουσών περιπτώσεων ή για την αντιμετώπιση τοπικών κρίσεων. Σε περίπτωση που προβούν σε τέτοιου είδους διάθεση τα κράτη μέλη ενημερώνουν αμέσως την Επιτροπή σχετικά με την ποσότητα που διατέθηκε. Η Επιτροπή διαβιβάζει αμέσως την εν λόγω πληροφορία στα μέλη της ομάδας συντονισμού.\n6. Στις περιπτώσεις εφαρμογής των παραγράφων 3, 4 και 5, τα κράτη μέλη μπορούν προσωρινά να διατηρούν επίπεδα αποθεμάτων χαμηλότερα από εκείνα που ορίζονται από τις διατάξεις της παρούσας οδηγίας. Στις περιπτώσεις αυτές, η Επιτροπή ορίζει, βάσει των αποτελεσμάτων της διαβούλευσης της ομάδας συντονισμού και, κατά περίπτωση, σε συντονισμό με το Διεθνή Οργανισμό Ενέργειας, και λαμβάνοντας ιδίως υπόψη την κατάσταση των διεθνών αγορών πετρελαίου και προϊόντων πετρελαίου, μια εύλογη προθεσμία εντός της οποίας τα κράτη μέλη πρέπει να αποκαταστήσουν τα αποθέματά τους προκειμένου αυτά να επανέλθουν στα υποχρεωτικά ελάχιστα επίπεδα.\n7. Οι αποφάσεις που εκδίδονται από την Επιτροπή δυνάμει του παρόντος άρθρου λαμβάνονται με την επιφύλαξη τυχόν άλλων διεθνών υποχρεώσεων των ενδιαφερομένων κρατών μελών.\nΤα κράτη μέλη αποφασίζουν το καθεστώς των κυρώσεων που ισχύουν σε περιπτώσεις παραβιάσεων των εθνικών διατάξεων που θεσπίζονται κατ’ εφαρμογή της παρούσας οδηγίας και λαμβάνουν όλα τα απαραίτητα μέτρα ώστε να διασφαλίζουν την εφαρμογή τους. Οι κυρώσεις που προβλέπονται πρέπει να είναι αποτελεσματικές, αναλογικές και αποτρεπτικές. Τα κράτη μέλη κοινοποιούν τις διατάξεις αυτές στην Επιτροπή, το αργότερο έως τις 31 Δεκεμβρίου 2012, καθώς και οποιαδήποτε σχετική μεταγενέστερη τροποποίηση το συντομότερο δυνατό.\nΈως τις 31 Δεκεμβρίου 2015, η Επιτροπή θα προβεί σε αξιολόγηση της λειτουργίας και εφαρμογής της παρούσας οδηγίας.\n1. Η Επιτροπή επικουρείται από ειδική επιτροπή.\nΗ οδηγία 73/238/ΕΟΚ, η οδηγία 2006/67/ΕΚ και η απόφαση 68/416/ΕΟΚ καταργούνται από τις 31 Δεκεμβρίου 2012.\nΟι παραπομπές στις καταργούμενες οδηγίες και στην καταργούμενη απόφαση νοούνται ως παραπομπές στην παρούσα οδηγία.\n1. Τα κράτη μέλη θεσπίζουν όλες τις νομοθετικές, κανονιστικές και διοικητικές διατάξεις που απαιτούνται για τη συμμόρφωση με την παρούσα οδηγία έως τις 31 Δεκεμβρίου 2012.\nΚατά παρέκκλιση από το πρώτο εδάφιο, τα κράτη μέλη που δεν είναι μέλη του ΔΟΕ την 31η Δεκεμβρίου 2012 και που καλύπτουν πλήρως την εσωτερική τους κατανάλωση προϊόντων πετρελαίου από εισαγωγές, θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με το άρθρο 3, παράγραφος 1 της παρούσας οδηγίας, το αργότερο έως τις 31 Δεκεμβρίου 2014. Έως ότου θέσουν σε ισχύ τα εν λόγω μέτρα τα ως άνω κράτη μέλη, θα διατηρούν αποθέματα πετρελαίου που αντιστοιχούν σε 81 ημέρες μέσων ημερήσιων καθαρών εισαγωγών.\nΌταν τα κράτη μέλη θεσπίζουν μέτρα, αυτά περιέχουν παραπομπή στην παρούσα οδηγία ή συνοδεύονται από την παραπομπή αυτήν κατά την επίσημη έκδοσή τους. Οι λεπτομερείς διατάξεις της αναφοράς αυτής εκδίδονται από τα κράτη μέλη.\nΒρυξέλλες, 14 Σεπτεμβρίου 2009.\n(1) Γνώμη της 22.4.2009 (δεν έχει δημοσιευθεί ακόμη στην Επίσημη Εφημερίδα).\n(2) Γνώμη της 13.5.2009 (δεν έχει δημοσιευθεί ακόμη στην Επίσημη Εφημερίδα).\n(3) ΕΕ C 128 της 6.6.2009, σ. 42.\n(4) ΕΕ L 217 της 8.8.2006, σ. 8.\n(5) ΕΕ L 304 της 14.11.2008, σ. 1.\n(8) ΕΕ L 228 της 16.8.1973, σ. 1.\n(9) ΕΕ L 308 της 23.12.1968, σ. 19.\nΜΕΘΟΔΟΣ ΥΠΟΛΟΓΙΣΜΟΥ ΤΟΥ ΙΣΟΔΥΝΑΜΟΥ ΣΕ ΑΡΓΟ ΠΕΤΡΕΛΑΙΟ ΤΩΝ ΕΙΣΑΓΩΓΩΝ ΠΡΟΪΟΝΤΩΝ ΠΕΤΡΕΛΑΙΟΥ\nΤο ισοδύναμο σε αργό πετρέλαιο των εισαγωγών προϊόντων πετρελαίου, όπως αναφέρεται στο άρθρο 3, πρέπει να υπολογίζεται με την ακόλουθη μέθοδο:\nΤο ισοδύναμο σε αργό πετρέλαιο των εισαγωγών προϊόντων πετρελαίου προκύπτει από την άθροιση, αφενός, των καθαρών εισαγωγών των ακόλουθων προϊόντων: αργού πετρελαίου, υγρών φυσικού αερίου (NGL), προϊόντων εφοδιασμού διυλιστηρίων, άλλων υδρογονανθράκων, όπως ορίζονται στο παράρτημα Β σημείο 4 του κανονισμού (ΕΚ) αριθ. 1099/2008, προσαρμοσμένων ώστε να λαμβάνονται υπόψη ενδεχόμενες διακυμάνσεις των αποθεμάτων και μειωμένων κατά 4 %, ποσοστό το οποίο αντιστοιχεί στην απόδοση νάφθας, (ή, εάν το μέσο ποσοστό απόδοσης νάφθας στην εθνική επικράτεια υπερβαίνει το 7 %, μειωμένων κατά την καθαρή πραγματική κατανάλωση νάφθας ή κατά το μέσο ποσοστό απόδοσης νάφθας) και, αφετέρου, των καθαρών εισαγωγών όλων των υπολοίπων προϊόντων πετρελαίου εκτός της νάφθας, επίσης προσαρμοσμένων ώστε να λαμβάνονται υπόψη οι διακυμάνσεις των αποθεμάτων και πολλαπλασιαζόμενων επί 1,065.\nΟι δεξαμενές καυσίμων διεθνούς ναυσιπλοΐας δεν λαμβάνονται υπόψη.\nΜΕΘΟΔΟΣ ΥΠΟΛΟΓΙΣΜΟΥ ΤΟΥ ΙΣΟΔΥΝΑΜΟΥ ΣΕ ΑΡΓΟ ΠΕΤΡΕΛΑΙΟ ΤΗΣ ΕΣΩΤΕΡΙΚΗΣ ΚΑΤΑΝΑΛΩΣΗΣ\nΓια τους σκοπούς του άρθρου 3 το ισοδύναμο σε αργό πετρέλαιο της εσωτερικής κατανάλωσης πρέπει να υπολογίζεται με την ακόλουθη μέθοδο:\nΗ εσωτερική κατανάλωση προκύπτει από την άθροιση των συνολικών «διαπιστούμενων ακαθάριστων εγχωρίων διανομών», όπως αυτές ορίζονται στο τμήμα 3.2.1 του παραρτήματος Γ του κανονισμού (ΕΚ) αριθ. 1099/2008, των ακόλουθων προϊόντων: βενζίνη για κινητήρες, βενζίνη αεροπλάνων, καύσιμο αεριωθούμενων τύπου βενζίνης (καύσιμο αεριωθούμενων τύπου νάφθας ή JP4), καύσιμο αεριωθούμενων τύπου κηροζίνης, άλλη κηροζίνη, πετρέλαιο εσωτερικής καύσης/ντίζελ (απόσταγμα πετρελαίου εξωτερικής καύσης), μαζούτ (υψηλής και χαμηλής περιεκτικότητας σε θείο), όπως ορίζονται στο παράρτημα Β σημείο 4 του κανονισμού (ΕΚ) αριθ. 1099/2008.\nΤο ισοδύναμο σε αργό πετρέλαιο της εσωτερικής κατανάλωσης υπολογίζεται με εφαρμογή πολλαπλασιαστικού συντελεστή 1,2.\nΜΕΘΟΔΟΙ ΠΟΥ ΕΦΑΡΜΟΖΟΝΤΑΙ ΓΙΑ ΤΟΝ ΥΠΟΛΟΓΙΣΜΟ ΤΟΥ ΕΠΙΠΕΔΟΥ ΤΩΝ ΔΙΑΤΗΡΟΥΜΕΝΩΝ ΑΠΟΘΕΜΑΤΩΝ\nΓια τον υπολογισμό του επιπέδου των αποθεμάτων πρέπει να εφαρμόζονται οι ακόλουθες μέθοδοι:\nΜε την επιφύλαξη της περίπτωσης που εξετάζεται στο άρθρο 4 παράγραφος 3 καμία ποσότητα δεν μπορεί να λαμβάνεται υπόψη περισσότερες από μία φορές ως μέρος των αποθεμάτων.\nΤα αποθέματα αργού πετρελαίου μειώνονται κατά 4 %, ποσοστό το οποίο αντιστοιχεί στη μέση απόδοση νάφθας.\nΤα αποθέματα νάφθας, όπως και τα αποθέματα προϊόντων πετρελαίου προς χρήση στη διεθνή ναυσιπλοΐα, δεν λαμβάνονται υπόψη.\nΤα υπόλοιπα προϊόντα πετρελαίου υπολογίζονται ως μέρος των αποθεμάτων με μία από τις δύο ακόλουθες μεθόδους. Τα κράτη μέλη πρέπει να διατηρούν τη μέθοδο που έχουν επιλέξει καθ’ όλη τη διάρκεια του ημερολογιακού έτους στο οποίο αφορά ο υπολογισμός.\nνα συμπεριλαμβάνουν όλα τα υπόλοιπα αποθέματα προϊόντων πετρελαίου που προσδιορίζονται στο παράρτημα Γ σημείο 3.1 παράγραφος 1 του κανονισμού (ΕΚ) αριθ. 1099/2008 και να προσδιορίσουν το ισοδύναμο σε αργό πετρέλαιο πολλαπλασιάζοντας τις σχετικές ποσότητες με τον συντελεστή 1,065, ή\nνα συμπεριλαμβάνουν μόνο τα αποθέματα των ακόλουθων προϊόντων: βενζίνη για κινητήρες, βενζίνη αεροπλάνων, καύσιμο αεριωθούμενων τύπου βενζίνης (καύσιμο αεριωθούμενων τύπου νάφθας ή JP4), καύσιμο αεριωθούμενων τύπου κηροζίνης, άλλη κηροζίνη, πετρέλαιο εσωτερικής καύσης/ντίζελ (απόσταγμα πετρελαίου εξωτερικής καύσης), μαζούτ (υψηλής και χαμηλής περιεκτικότητας σε θείο), και να προσδιορίσουν το ισοδύναμο σε αργό πετρέλαιο πολλαπλασιάζοντας τις σχετικές ποσότητες με τον συντελεστή 1,2.\nΓια τον υπολογισμό των αποθεμάτων μπορούν να λαμβάνονται υπόψη οι ποσότητες που διατηρούνται:\nστις δεξαμενές των διυλιστηρίων,\nστους σταθμούς φόρτωσης,\nστις δεξαμενές εφοδιασμού των πετρελαιαγωγών,\nστα παράκτια δεξαμενόπλοια,\nστα ελλιμενισμένα πετρελαιοφόρα,\nστις δεξαμενές των πλοίων εσωτερικής ναυσιπλοΐας,\nστον πυθμένα των δεξαμενών,\nυπό μορφή επιχειρησιακών αποθεμάτων,\nαπό σημαντικούς καταναλωτές λόγω νομικών υποχρεώσεών τους ή άλλων οδηγιών εκ μέρους των δημόσιων αρχών.\nΩστόσο, οι ποσότητες αυτές, εκτός από τις όποιες ποσότητες διατηρούνται σε δεξαμενές διυλιστηρίων, σε δεξαμενές εφοδιασμού πετρελαιοαγωγών ή σε σταθμούς φόρτωσης, δεν μπορούν να λαμβάνονται υπόψη για τον υπολογισμό των επιπέδων των ειδικών αποθεμάτων, όταν τα επίπεδα των αποθεμάτων αυτών υπολογίζονται ξεχωριστά από τα αποθέματα έκτακτης ανάγκης.\nΔεν λαμβάνονται ποτέ υπόψη για τον υπολογισμό των αποθεμάτων:\nτο αργό πετρέλαιο που δεν έχει ακόμη παραχθεί·\nοι ποσότητες που διατηρούνται:\nστις δεξαμενές πλοίων ανοιχτής θάλασσας,\nστα πρατήρια διανομής καυσίμων και στα καταστήματα λιανικής πώλησης,\nαπό άλλους καταναλωτές,\nαπό πετρελαιοφόρα στη θάλασσα,\nυπό μορφή στρατιωτικών αποθεμάτων.\nΚατά τον υπολογισμό των αποθεμάτων, τα κράτη μέλη μειώνουν κατά 10 % τις ποσότητες των αποθεμάτων που προκύπτουν από την εφαρμογή των παραπάνω μεθόδων. Η μείωση αυτή εφαρμόζεται στο σύνολο των ποσοτήτων που λαμβάνονται υπόψη για έναν δεδομένο υπολογισμό.\nΩστόσο, η μείωση κατά 10 % δεν εφαρμόζεται στον υπολογισμό του επιπέδου των ειδικών αποθεμάτων ούτε και στον υπολογισμό του επιπέδου των διαφόρων κατηγοριών ειδικών αποθεμάτων όταν τα αποθέματα ή οι κατηγορίες αυτές εξετάζονται χωριστά από τα αποθέματα έκτακτης ανάγκης, ιδίως προκειμένου να εξακριβωθεί η τήρηση των ελάχιστων επιπέδων που επιβάλλονται από το άρθρο 9.\nΤροποσ καταρτισησ και διαβιβασησ στην επιτροπη των στατιστικων δελτιων σχετικα με το επιπεδο των αποθεματων που πρεπει να διατηρουνται συμφωνα με το αρθρο 3\nΚάθε κράτος μέλος καταρτίζει και διαβιβάζει κάθε μήνα στην Επιτροπή ένα οριστικό στατιστικό δελτίο σχετικά με τα αποθέματα, η διατήρηση των οποίων διασφαλίζεται στη πράξη κατά την τελευταία ημέρα κάθε ημερολογιακού μήνα, και τα οποία υπολογίζονται είτε βάσει του αριθμού των ημερών καθαρών εισαγωγών πετρελαίου είτε βάσει του αριθμού των ημερών εσωτερικής κατανάλωσης πετρελαίου, ανάλογα με το κριτήριο που επιλέγεται κατ’ εφαρμογή του άρθρου 3. Τα κράτος μέλος διευκρινίζει στο δελτίο τους λόγους για τους οποίους ο υπολογισμός βασίζεται στον αριθμό των ημερών εισαγωγής ή, αντιθέτως, στον αριθμό των ημερών κατανάλωσης, ενώ αναφέρει επίσης τη μέθοδο, μεταξύ εκείνων του παραρτήματος III, η οποία χρησιμοποιήθηκε για τον υπολογισμό των αποθεμάτων.\nΕάν ορισμένα από τα αποθέματα με βάση τα οποία υπολογίζεται το επίπεδο που επιβάλλεται από το άρθρο 3 διατηρούνται εκτός της εθνικής επικράτειας, κάθε στατιστικό δελτίο προσδιορίζει λεπτομερώς τα αποθέματα αυτά που διατηρούνται από τα ενδιαφερόμενα κράτη μέλη και κεντρικούς φορείς διατήρησης αποθεμάτων (ΚΦΔΑ) κατά την τελευταία ημέρα της περιόδου στην οποία αφορά. Το κράτος μέλος αναφέρει επίσης στο στατιστικό δελτίο, για κάθε περίπτωση, εάν πρόκειται για αποθέματα που διατηρούνται δυνάμει μεταβίβασης εκ μέρους ενός ή περισσοτέρων οικονομικών φορέων ή εάν πρόκειται για αποθέματα που διατηρούνται κατόπιν δικής του αίτησης ή αίτησης του αντίστοιχου κεντρικού φορέα διατήρησης αποθεμάτων.\nΓια το σύνολο των αποθεμάτων που διατηρούνται στην επικράτειά του για λογαριασμό άλλων κρατών μελών ή κεντρικών φορέων διατήρησης αποθεμάτων, το κράτος μέλος καταρτίζει και διαβιβάζει στην Επιτροπή δελτίο σχετικά με τα αποθέματα που υπάρχουν κατά την τελευταία ημέρα κάθε ημερολογιακού μήνα, ανά κατηγορία προϊόντων. Στο συγκεκριμένο δελτίο, το κράτος μέλος αναφέρει σε κάθε περίπτωση το όνομα του ενδιαφερόμενου κράτους μέλους ή κεντρικού φορέα διατήρησης αποθεμάτων, καθώς και τις σχετικές ποσότητες.\nΗ διαβίβαση στην Επιτροπή των στατιστικών δελτίων που αναφέρονται στο παρόν παράρτημα γίνεται εντός των πενήντα πέντε ημερών που έπονται του μήνα στον οποίο αφορούν τα δελτία. Τα ίδια δελτία πρέπει επίσης να διαβιβάζονται μετά από τυχόν αίτημα των υπηρεσιών της Επιτροπής εντός δύο μηνών. Οι αιτήσεις μπορούν να υποβάλλονται το αργότερο εντός πέντε ετών από την ημερομηνία την οποία αφορούν τα ζητούμενα στοιχεία.


ΨΗΦΙΔΑ: Πρόγραμμα Εκπαίδευσης ενηλίκων με νοητική αναπηρία για την ανάπτυξη δεξιοτήτων ανεξάρτητης διαβίωσης: μια συγκριτική μελέτη της αυτό- βιντεοσκόπησης (self - video modeling) με τη μοντελοποίηση μέσω βίντεο (video modeling)\nPlease use this identifier to cite or link to this item: http://dspace.lib.uom.gr/handle/2159/20202\nAuthor: Παπαδημητρίου, Δήμητρα\nTitle: Πρόγραμμα Εκπαίδευσης ενηλίκων με νοητική αναπηρία για την ανάπτυξη δεξιοτήτων ανεξάρτητης διαβίωσης: μια συγκριτική μελέτη της αυτό- βιντεοσκόπησης (self - video modeling) με τη μοντελοποίηση μέσω βίντεο (video modeling)\nAbstract: Τις τελευταίες δεκαετίες γίνεται προσπάθεια για την ανάπτυξη της ανεξαρτησίας των ατόμων με αναπηρίες. Όλο και περισσότερες μελέτες πραγματοποιούνται με στόχο την εκπαίδευση των ατόμων, ούτως ώστε να αποκτήσουν νέες δεξιότητες ανεξαρτησίας. Η ανεξαρτησία για τα άτομα με αναπηρία είναι μια περίπλοκη έννοια η οποία συνδέεται με το περιβάλλον που ζούνε, με την κοινωνική ευθύνη και με την υποστήριξη που τους παρέχεται. Για να μπορέσουν τα άτομα να αποκτήσουν δεξιότητες ανεξάρτητης διαβίωσης θα πρέπει να εκπαιδευτούν ανάλογα με τις δυνατότητες που έχει ο καθένας ξεχωριστά, με τις επιθυμίες του, με τις ήδη κατακτημένες γνώσεις και δεξιότητες και την κατάλληλη εκπαιδευτική μέθοδο. Η μέθοδος διδασκαλίας που επιλέχθηκε για την παρούσα εργασία είναι η μοντελοποίηση. Πολλές έρευνες έχουν αναδείξει τη συγκεκριμένη μέθοδο ως πιο αποτελεσματική για τα άτομα με νοητική ή / και πολλαπλές αναπηρίες (Marcus & Wilder, 2009 · Conklin, 2015 · Gwilliam, 2011 · Phillips, 2014 · Corbett & Abdullah, 2005 · Acar & Diken, 2012 · Berk, 2009). Πιο συγκεκριμένα αναφέρονται τρεις στρατηγικές αυτής της μεθόδου, η μοντελοποίηση μέσω βίντεο (video modeling), η αυτό-βιντεοσκόπηση (self video modeling) και η μοντελοποίηση με ζωντανό μοντέλο (in vivo). Από τις στρατηγικές αυτές αναφέρεται ότι τα άτομα που ανήκουν στο φάσμα του αυτισμού προτιμάνε τις στρατηγικές με τη χρήση του βίντεο. Η παρούσα έρευνα στοχεύει να εκτιμήσει ποια στρατηγική εκπαίδευσης η μοντελοποίηση μέσω βίντεο (video modeling) ή η αυτό-βιντεοσκόπηση (self video modeling) είναι πιο αποδοτική για την εκμάθηση δεξιοτήτων ανεξάρτητης διαβίωσης στα άτομα με πολλαπλές αναπηρίες. Οι στρατηγικές αυτές αξιολογήθηκαν σε πρόγραμμα ανεξάρτητης διαβίωσης που εφαρμόστηκε στην Εταιρεία Σπαστικών Βορείου Ελλάδας (ΕΣΒΕ). Το δείγμα της έρευνας ήτανε δυο άτομα που κατοικούσαν στο οικοτροφείο της. Τα αποτελέσματα της έρευνας αναδεικνύουν την ανάγκη για νέες έρευνες που θα έχουν μεγαλύτερο δείγμα ατόμων που θα εκπαιδεύονται σε ποικίλες δεξιότητες και θα έχουν ως απώτερο σκοπό την εκμάθηση δεξιοτήτων ανεξάρτητης διαβίωσης ανάλογα με τη στρατηγική που θα εμφανίζει την μεγαλύτερη απόδοση.\nKeywords: Μοντελοποίηση μέσω βίντεο\nΑυτό - βιντεοσκόπηση\nPapadimitriouDimitraMsc2017.pdf 677.11 kB Adobe PDF View/Open


Yπηρεσίες αποστολής από την Ισπανία στη Λιθουανία | Eurosender.com\nYπηρεσίες αποστολής από την Ισπανία στη Λιθουανία\nΟι φθηνότερες υπηρεσίες αποστολής από την Ισπανία στη Λιθουανία\nΟι υπηρεσίες ταχυμεταφορών (courier) εξωτερικού που παρέχει η Eurosender ίσως είναι η καλύτερη επιλογή για την αποστολή δεμάτων, βαλιτσών και παλετών από από την Ισπανία στην Λιθουανία. Μπορείτε να επιλέξετε την πλατφόρμα μας για να λάβετε διάφορες προσφορές και να υπολογίσετε το συνολικό κόστος της αποστολής. Εάν τα αντικείμενά σας είναι ογκώδη ή έχουν περίεργο σχήμα, μπορείτε να ζητήσετε να σας ετοιμάσουμε μια προσφορά που θα είναι προσαρμοσμένη στα μέτρα σας.\nΣτείλτε ένα δέμα από την Ισπανία στη Λιθουανία\nΕάν χρειάζεστε βοήθεια να στείλετε ένα δέμα από την Ισπανία στην Λιθουανία, μπορείτε να απευθυνθείτε στην Eurosender. Οι υπηρεσίες μας απευθύνονται σε ιδιώτες και επιχειρήσεις κάθε βεληνεκούς. Διατηρούμε πάντοτε τις ίδιες χαμηλές τιμές για εκείνους τους αποστολείς που δεν στέλνουν μεγάλο αριθμό δεμάτων. Το μόνο για το οποίο έχετε να ανησυχείτε είναι να πακετάρετε το δέμα σας ώστε να είναι έτοιμο προς παράδοση και ο δικός μας ρόλος είναι να οργανώσουμε την αποστολή με έναν κάποιον πάροχο υπηρεσιών ταχυμεταφορών (courier). Συνεργαζόμαστε μόνο μεταφορικές εταιρείες που είναι αναγνωρισμένες για την ποιότητα των υπηρεσιών τους και για έξτρα προστασία συμπεριλαμβάνουμε βασική ασφάλεια στην τελική τιμή. Δοκιμάστε να κάνετε μια προσομοίωση τιμής στην μηχανή αναζήτησής μας και θα καταλάβετε πως η αποστολή δεμάτων από την Ισπανία στην Λιθουανία δεν ήταν ποτέ πιο εύκολη.\nΣτείλτε μια βαλίτσα από την Ισπανία στη Λιθουανία\nΟργανώνετε ένα ταξίδι στην Λιθουανία και θέλετε να στείλετε εκεί ορισμένα αντικείμενα; Η Eurosender μπορεί να σας βοηθήσει να στείλετε την βαλίτσα σας από την Ισπανία στην Λιθουανία. Σχεδιάζουμε όλες τις λεπτομέρειες με τις εταιρείες ταχυμεταφορών (courier) με τις οποίες συνεργαζόμαστε. Αν και δεν αγγίζουμε τα πράγματά σας, φροντίζουμε ώστε η όλη διαδικασία να ολοκληρωθεί ομαλά. Το μόνο που χρειάζεται να κάνετε είναι μια παραγγελία στην ιστοσελίδα μας, να ετοιμάσετε τις βαλίτσες σας και θα αναλάβουμε εμείς τα υπόλοιπα. Η πλατφόρμα μας σας παρέχει με μια άμεση τιμή ώστε να λάβετε γρήγορα μια απόφαση. Σημειώστε ότι κάθε δέμα ή βαλίτσα καλύπτεται από βασική ασφάλεια, η οποία μπορεί να αναβαθμιστεί. Για περισσότερες πληροφορίες μπορείτε να απευθυνθείτε στους ειδικούς μας. Στείλτε την βαλίτσα στον προορισμό σας και γλιτώστε το άγχος του να ταξιδεύετε μαζί της.\nΣτείλτε μια παλέτα από την Ισπανία στη Λιθουανία\nΗ αποστολή παλετών είναι πολύ συνηθισμένη για τις επιχειρήσεις όλων των ειδών, αλλά και για τα άτομα που έχουν αρχίσει να χρησιμοποιούν τα εν λόγω μέσα πιο συχνά. Αυτός είναι ένας τρόπος περιορισμού των εξόδων, όταν υπάρχουν πολλά πακέτα που πρέπει να αποσταλούν. Στην Eurosender, έχουμε εμπειρία στην οργάνωση της αποστολής μιας παλέτας από την Ισπανία στη Λιθουανία. Το σημείο διαφοροποίησης μας είναι ότι προσφέρουμε μια άμεση προσφορά ώστε να μπορείτε να λαμβάνετε γρήγορες αποφάσεις. Να είστε σίγουροι ότι η αποστολή σας αντιμετωπίζεται με προσοχή καθώς εργαζόμαστε μόνο με εταιρείες logistics που έχουν τα υψηλότερα πρότυπα. Ταυτόχρονα, μπορούμε να προσαρμόσουμε τις υπηρεσίες μας ανάλογα με τις ανάγκες σας, γεγονός που μεταφράζεται σε πρόσθετη ασφαλιστική κάλυψη και προετοιμασία εξατομικευμένων προσφορών για συγκεκριμένες απαιτήσεις. Απλά επικοινωνήστε μαζί μας για περισσότερες πληροφορίες!


Ωμό τελεσίγραφο Άγκυρας προς Λευκωσία | ΤΟ ΠΑΡΟΝ\nΩμό τελεσίγραφο Άγκυρας προς Λευκωσία\nSeptember 6, 2009 στις κατηγορίες ΚΥΠΡΟΣ,\nΗ Άγκυρα έχει τεντώσει το σκοινί στο έπακρο, α) διατυπώνοντας κατά τρόπον ακραίο τις «οριστικές κόκκινες γραμμές» της, και β) προειδοποιώντας εκβιαστικά τη Λευκωσία να μην αποτολμήσει εκμετάλλευση του ευρωπαϊκού της πλεονεκτήματος σε βάρος της ενταξιακής πορείας της Τουρκίας, γιατί θ’ αποτύχει. Κι επομένως θα έχει συνέπειες! Οι συνομιλίες υπονομεύονται και από πρακτικές των Τουρκοκυπρίων στα κατεχόμενα, που δημιουργούν ήδη κατάσταση σε βάρος των Ελληνοκυπρίων, μετατρέποντας τα Μέτρα Οικοδόμησης Εμπιστοσύνης (άνοιγμα οδοφραγμάτων) σε μοχλό επιβολής της «κρατικής οντότητος» του «ψευδοκράτους». Όπως συνέβη με τους προσκυνητές που θα μετέβαιναν στη Μόρφου για τη λειτουργία στην εκκλησία του πολιούχου της κωμοπόλεως Αγίου Μάμαντα στις 2 Σεπτεμβρίου (ρεπορτάζ σε διπλανή στήλη).\nΠέραν όμως αυτών των λεπτομερειών (που έχουν εν τούτοις τη σημασία τους ως δείκτες τουρκικών διαθέσεων), εκείνο που συμβαίνει και μετρά περισσότερο είναι ότι εκδηλώνεται διάθεση σκληρύνσεως των θέσεων και χαράσσονται γραμμές τέτοιες που ακόμη και το Σχέδιο Ανάν να μην είναι πλέον εφικτό σαν πλαίσιο λύσεως! Οι Τούρκοι,\nα) προαποκλείουν επιστροφή της Μόρφου (και της εύφορης κοιλάδας της) καθώς και της στρατηγικής σημασίας χερσονήσου Καρπασίας,\nβ) επιταχύνουν τη δημογραφική αλλοίωση και την πληθυσμιακή ανατροπή, με μαζικότερες «πολιτογραφήσεις» εποίκων, και\nγ) αποκλείουν και θεωρούν εκτός κάθε συζητήσεως τη διαπραγμάτευση των Εγγυήσεων, που αποτελούν κομβικό σημείο για να υπάρξει συμβιβαστική λύση.\nΣτο θέμα αυτό έχουν αμέριστη τη βρετανική στήριξη, γιατί αυτές οι Συνθήκες Συμμαχίας και Εγγυήσεως της κυπριακής ανεξαρτησίας υποθεμελιώνουν και τα βρετανικά (κι εν πάση περιπτώσει αυθαίρετα) γεωπολιτικά δικαιώματα στη Μεγαλόνησο.\nΗ Άγκυρα «έχει στην πίσω τσέπη» σχέδιο Β για το Κυπριακό σε περίπτωση αδιεξόδου και αυτό περνά βασικά από δημιουργία συνθηκών ταϊβανοποιήσεως των κατεχομένων. Σε συγκεκριμένες περιοχές τους θα καθιερωθούν «Ζώνες Ελευθέρου Εμπορίου», με πρώτη στην Αμμόχωστο, η οποία και βεβαίως δεν θα επιστραφεί στους κατοίκους της.\nΗ Τουρκία, με μεθοδευμένες εξορμήσεις και του υπουργού της των Εξωτερικών και άλλων αρμοδίων της σε φίλιες χώρες (και κυρίως μουσουλμανικές), δημιουργεί συνθήκες αποδοχής του «ψευδοκράτους» ως «πολιτειακού μορφώματος». Το στηρίζει δε πλήρως και η Οργάνωση Ισλαμικών Κρατών, έστω και αν δεν συστήνει προς το παρόν απευθείας πλήρη διπλωματική αναγνώριση.\nΥπό το φως αυτών των εξελίξεων, τόσο η Ουάσινγκτον όσο και το Λονδίνο (αλλά και κάποιες πρωτεύουσες της Ευρωπαϊκής Ενώσεως) κινούνται κλιμακώνοντας παρεμβάσεις και πιέσεις, προκειμένου ν’ αποτραπεί αδιέξοδο.\nΕξ ου και αναμένονται πιέσεις και προς Αθήνα (για να παρέμβει προς τη Λευκωσία), ώστε να διευκολυνθεί και να μη ματαιωθεί προσωπική παρέμβαση του Γ. Γ. των Ηνωμένων Εθνών μέσα στον Οκτώβριο, για την έναρξη διαδικασίας πάρε-δώσε, ως τελικής πράξεως των διαπραγματευτικών διαδικασιών.\nΕκείνο που επισείεται πλέον απροκαλύπτως είναι η απειλή της Άγκυρας ότι εξαντλείται ο χρόνος και δεν θα υπάρξει άλλη ευκαιρία για λύση. Κάτι που ως ωμό τελεσίγραφο διετύπωσε στην κατεχόμενη Λευκωσία ο τούρκος υπουργός Εξωτερικών, που πήγε στη Δαμασκό μόλις ανεχώρησε από εκεί ο Δημήτρης Χριστόφιας.\nΗ Άγκυρα έχει τεντώσει το σκοινί στο έπακρο, α) διατυπώνοντας κατά τρόπον ακραίο τις…


Η Guardian “καίει” τον Μητσοτάκη- Ύποπτη διαχείριση δημοσίου χρήματος με πρόσχημα την πανδημία! - Ο Πολύγραφος - Ανιχνευτής Αλήθειας\nΗ Guardian “καίει” τον Μητσοτάκη- Ύποπτη διαχείριση δημοσίου χρήματος με πρόσχημα την πανδημία!\n«Ενώ η πανδημία υποχωρεί, οι Έλληνες θα θελήσουν γρήγορα απαντήσεις για τα δημόσια οικονομικά» είναι ο τίτλος άρθρου στον Guardian, που τονίζει ότι πέρα από το «success story» διαχείρισης της πανδημίας, «έχει επίσης γίνει ολοένα και πιο ξεκάθαρο ότι η κυβέρνηση Μητσοτάκης χρησιμοποιεί την κατάσταση έκτακτης ανάγκης ως πρόσχημα για να αδιαφανείς και αμφισβητήσιμες χρηματοδοτήσεις. Μια σειρά αποκαλύψεων έχει επηρεάσει τη φήμη της κυβέρνησης. Και ενώ η οικονομία σημειώνει άνοδο, η προσέγγιση της διοίκησης στα δημόσια οικονομικά δύσκολα θα γεμίσει τους Έλληνες με αισιοδοξία για την οικονομική ανάκαμψη.»\nΩς παραδείγματα, το άρθρο του Αποστόλη Φωτιάδη αναφέρει τις απευθείας αναθέσεις, υπογραμμίζονταςμάλιστα την πρακτική να να τεμαχίζονται δημόσιες συμβάσεις σε μικρότερα κομμάτια, ώστε να είνια κάτω από το όριο των 25.000 ευρώ, αλλά κυρίως τα voucher στους επιστήμονες, που μετατράπηκε στο σκάνδαλο «Σκόιλ Ελικικού» λόγω της εξαιρετικά κακής ποιότητας των πλατφόρμων.\nΙδιαίτερη αναφορά γίνεται και στο κονδύλι των 20 εκατ. σε ΜΜΕ, που μοιράζεται μέσω της διαφημιστικής εταιρείεας Initiative, με αδιαφανή κριτήρια και χωρίς η κυβέρνηση να δίνει στη δημοσιότητα τα ποσά.\nΣτη συνέχεια, ο Guardian αναφέρεται στις απευθείας αναθέσεις στο υπουργείο Μετανάστευσης, αλλά και στη νομοθεσία που επιτρέπει πλέον στον υπουργό, Νότη Μηταράκη, να διαχειρίζεται μυστικά κονδύλια. Το άρθρο σημειώνει ότι η Ε.Ε. δεν έχει αντιδράσει, αλλά αυτό μπορεί να αλλάξει με το «πακέτο 32 δισ.» που θα κατευθυνθέι στην Ελλάδα μέσω του «Ταμείου Ανάκαμψης». Μαλιστα κλείνει με αναφορά στην «ελληνική κλεπτοκρατία».\nΜε πληροφορίες από το thepressproject.gr.\nTags: GuardianΔημόσιο χρήμαΚορονοϊόςΚυβέρνηση ΜητσοτάκηΚυριάκος ΜητσοτάκηςΠανδημία\nΜΑΤ ξυλοκόπησαν άγρια και βασάνισαν 26χρονο στον Βόλο!


Ο.Κ.Π.Α.Π.Α Ευχαριστήριο προς τους μαθητές των Δωδωναίων Εκπαιδευτηρίων για την προσφορά τους στο Κατάστημα Αλληλεγγύης - EPIRUS TV NEWS\nΟ.Κ.Π.Α.Π.Α Ευχαριστήριο προς τους μαθητές των Δωδωναίων Εκπαιδευτηρίων για την προσφορά τους στο Κατάστημα Αλληλεγγύης\nEpirus TV NEWS 12/01/2017 01:52:00 μ.μ.\nΤην εκδήλωση υποστήριξαν τα Δωδωναία Εκπαιδευτήρια, τα Public, τα Seven, το Brothers in law και το αρτοποιείο Τούτση.\nΟφείλουμε να εκφράσουμε δημόσια τις θερμές ευχαριστίες μας προς τους μαθητές για την ευγενική τους προσφορά και τη στήριξη στο Κατάστημα Αλληλεγγύης.\nΟ.Κ.Π.Α.Π.Α Ευχαριστήριο προς τους μαθητές των Δωδωναίων Εκπαιδευτηρίων για την προσφορά τους στο Κατάστημα Αλληλεγγύης Reviewed by Epirus TV NEWS on 12/01/2017 01:52:00 μ.μ. Rating: 5


Έκθεση Ζωγραφικής του Kreuz "Άσπρο/Μαύρο Δίπολο" - Art Magazine\nΠρόκειται για 22 εικαστικές συνθέσεις ιδιόμορφης τεχνικής, οι οποίες απαρτίζουν δύο κύκλους δουλειάς του ζωγράφου. Ο πρώτος κύκλος, με 12 έργα μεγάλων διαστάσεων και τίτλο «2_ _ _», είναι ένα είδος ημερολογίου. Ο δεύτερος κύκλος, με 10 έργα μικρότερων διαστάσεων και τίτλο «Α-ρυθμοί», καταγράφει εσωτερικές καταστάσεις, συμπλέκοντας, απρόσμενα και δημιουργικά, τέσσερα στρώματα εικόνων: αριθμούς, οργανικά συστήματα, ζώα και χωρικά περιβάλλοντα.\nΗ εικονοποιία του Kreuz «φέρει τις αρχές ενός εικαστικού εικονισμού (imagism): συνθέτει πολλαπλές προοπτικές και διαστάσεις σε μια ενιαία εικόνα, αποφεύγει τις αοριστολογίες και ακολουθεί έναν εσωτερικό ρυθμό, κι όχι μια εξωγενή μετρονομία». Επιπλέον, «η έννοια τού δίπολου, των δύο ακραίων και αντιθετικών δυνάμεων, λαμβάνει στη δουλειά του μια ιδιάζουσα συνθετική δυναμική. Το άσπρο και το μαύρο χρώμα, η φόρμα και το περιεχόμενο, το αίσθημα και η έννοια, παραμένει το καθένα τους απόλυτα και αμείωτα αυτοτελές. Τελικά, «κάθε συνάντηση με έναν πίνακα τού Kreuz, μάς προσκαλεί στην ιχνηλασία μιας ξέχωρης αφηγηματικής πορείας, συνεχώς διαφοροποιημένης, ανάλογα με το πού και από ποια απόσταση το βλέμμα μας εστιάζει».\n(Μερόπη Ζαβλάρη, θεωρητικός τέχνης και αρχιτεκτονικής)\nΗ ζωγραφική του Kreuz μας ωθεί πέρα από τη δύναμη της αισθητικής σε προβληματισμό μέσω των συμβόλων της και συνδυάζει τη δύναμη της φόρμας με την πληρότητα του νοήματος σ' ένα αδιαχώριστο σύνολο, χαρακτηριστικό της τεχνοτροπίας του.\nΈκθεση Ζωγραφικής του Kreuz\nΕγκαίνια Κυριακή 28 Δεκεμβρίου 2014, ώρα 20:00\nΔιάρκεια έκθεσης: 28/12/2014 - 28/02/2015\nΠερισσότερα σε αυτή την κατηγορία: « Έκθεση γλυπτών της κεραμίστριας 'Ολιας Δελλατόλα στην Myrό Gallery “Alphabet Games” από τον Αλέξανδρο Μαγκανιώτη στη γκαλερί Cube »


ΚΥΣΕΑ: Η Ελλάδα καταδικάζει τη ρωσική επίθεση (vids) – INLIFE by INPAOK\nΠολιτικη 24 Φεβρουαρίου 2022 0\nΚΥΣΕΑ: Η Ελλάδα καταδικάζει τη ρωσική επίθεση (vids)\nΟι δηλώσεις Μητσοτάκη και η ανακοίνωση του Υπουργείου Εξωτερικών\n«Από θέση αρχής η Ελλάδα σέβεται την εδαφική ακεραιότητα, την κυριαρχία και την ανεξαρτησία όλων των χωρών. Καταδικάζει, συνεπώς, ανεπιφύλακτα αναθεωρητικές ενέργειες που αντιβαίνουν σε αυτές τις αξίες. Και πολύ περισσότερο καταδικάζει την ωμή βία από την οποία, δυστυχώς, πολλοί αθώοι θα χάσουν τη ζωή τους».\nΑυτό τόνισε ο πρωθυπουργός Κυριάκος Μητσοτάκης κατά τη διάρκεια της συνεδρίασης του ΚΥΣΕΑ, προσθέτοντας ότι η επίθεση της Ρωσίας κατά της Ουκρανίας θέτει με δραματικό τρόπο την παγκόσμια κοινότητα ενώπιον των ευθυνών της. Γιατί στην Ουκρανική κρίση δοκιμάζονται πολλά: Τα όρια του Διεθνούς Δικαίου, η ισχύς των Συνθηκών αλλά και το ίδιο το δικαίωμα των κρατών να ζουν ελεύθερα. Όπως και απειλούνται πολλά: από τη γεωπολιτική σταθερότητα στην Ευρώπη μέχρι τη διεθνή ενεργειακή ισορροπία.\nΣύμφωνα με τον πρωθυπουργό η Ελλάδα ως μέλος της Ευρωπαϊκής Ένωσης και του ΝΑΤΟ συντονιζόμαστε με τους εταίρους μας ώστε η αντίδρασή μας να μην είναι απλά κοινή, αλλά να είναι και αντίστοιχη της πρωτοφανούς ρωσικής προκλητικότητας. Και, βέβαια, κρατάμε πάντα στραμμένο το βλέμμα μας στους ομογενείς μας, ειδικά στην περιοχή της Μαριούπολης.\n«Η Ελλάδα καταδικάζει απερίφραστα την σημερινή ρωσική επίθεση εναντίον της Ουκρανίας, η οποία αποτελεί κατάφωρη παραβίαση του Διεθνούς Δικαίου και των παγκοσμίων Αξιών. Επίσης υπονομεύει την Ευρωπαϊκή Ειρήνη και Ασφάλεια», αναφέρει σε ανακοίνωσή του το ελληνικό Υπουργείο Εξωτερικών.\nΠαράλληλα, το Υπουργείο Εξωτερικών σημειώνει ότι «η προστασία της εδαφικής ακεραιότητας, της κυριαρχίας και της ανεξαρτησίας όλων των κρατών αποτελεί θεμελιώδη αρχή για την Ελλάδα και διαχρονικά καταδικάζουμε κάθε παραβίαση αυτών των βασικών αρχών που προβλέπονται από τον Χάρτη των Ηνωμένων Εθνών».\nΣτα καταφύγια σπεύδουν οι πολίτες της Ουκρανίας (videos)\nΠόλεμος σε Ουκρανία-Bloοmberg: Ο ρωσικός στρατός προσεγγίζει το Κίεβο


Το χαμόγελο της (Μόνα) Λίζα...: Ιανουαρίου 2012\nΑναρτήθηκε από Λίζα στις 2:21 μ.μ. Δεν υπάρχουν σχόλια:\nΘυμάσαι τα παραμύθια που μου 'λεγες γιαγιά;\nθυμάσαι το δράκο που φυλάκισε την όμορφη πριγκίπισσα;\nθυμάσαι τον πρίγκιπα που την έσωσε;\nή έστω τον ιππότη που σκότωσε το δράκο?\nγιατί η πριγκίπισσα περίμενε από άλλους;\nγιατί δεν “περιποιήθηκε” η ίδια τον δράκο;\nτι παραπάνω είχαν οι άλλοι δηλαδή;\nόλα αυτά τα κορίτσια που ονειρεύονταν τον πρίγκιπα\nκαβάλα στο άσπρο του άτι\nνα τις ελευθερώσει από τη βαρετή ρουτίνα της ήσυχης ζωής τους\nΝόμιζαν ότι ο κίνδυνος ήταν η ασφάλεια του σπιτιού τους\nη απέραντη, ανιδιοτελής και δίχως όρους αγάπη που δέχονταν\nοι προσπάθειες των γονιών να προστατέψουν τις πολύτιμές τους πριγκίπισσες\nήταν πολύ αργά όταν έμαθαν ότι ο κίνδυνος είναι ο ίδιος ο πρίγκιπας\nΓιατί οι σκοποί του κρύβουν πάντα μια ιδιοτέλεια\nΠοιος νοιάζεται για το κορίτσι;\nΕίναι απασχολημένος με τα δικά του όνειρα\nΟ πρίγκιπας θέλει να γίνει βασιλιάς και ο ιππότης πρίγκιπας\nΠιστεύουν ότι της αρκεί ένα στέμμα, για να λάμψει\nότι τα όμορφα κοσμήματα κάνουν τη διαφορά\nκαι της εξασφαλίζουν ένα άνετο κρεβάτι χωρίς μπιζέλια\nδεν καταλαβαίνουν ότι οι ίδιοι είναι το “μπιζέλι” στο συζυγικό κρεβάτι...\nΦυσικά και κάποτε υπήρχε ο γενναίος άντρας που οδηγούταν απ' την έντιμη καρδιά του\nπου ζούσε την πιο ένδοξη ζωή και ποτέ δεν τον ξεχνούσε η ιστορία\nπου άνοιγε πάντα με ιππότισμο την πόρτα στην όμορφη κόρη\nκαι που έδινε την καρδιά του αμετάκλητα και αμετανόητα σ' αυτήν που αγαπούσε\nΑλλά ας μιλήσουμε έξω απ' τα δόντια....\nΣτις μέρες μας ο πρίγκιπας πληρώνει τεκμήρια για το στέμμα του\nΟ ιππότης δεν έχει λεφτά να βάλει βενζίνη στο περήφανο άτι-πόρσε του\nΚαι το παλάτι έχει ένα αυθαίρετο πάρκινγκ που είναι και ημιυπαίθριος\nΣτις μέρες μας η πριγκίπισσα πήρε τη ζωή της στα χέρια της\nγιατί κατάλαβε ότι κανένας δε θα νοιαστεί γι' αυτήν πριν από την ίδια\nέτσι εξόρισε τον πρίγκιπα στο πιο δύσβατο μονοπάτι του μυαλού της\nκαι βρήκε ένα δικηγόρο ή γιατρό που είναι και πιο χρήσιμος\nΚατάλαβε ότι ένα στέμμα δε θα αλλάξει τη ζωή της\n-θα 'ναι απλώς μια δυστυχισμένη γυναίκα με ένα ωραίο “καπέλο”\nΚατάλαβε ότι μια εντυπωσιακή τουαλέτα δε θα κάνει τη διαφορά\n-μπορεί να φορέσει κάλλιστα κι ένα μίνι\nΚατάλαβε ότι δε χρειαζόταν να της φέρει ο πρίγκιπας ένα γοβάκι\n-μπορεί να της το φέρει ο Christian Louboutin\nΚατάλαβε ότι δε χρειαζόταν πρόσκληση από έναν πρίγκιπα για να πάει σ' ένα χορό\n-μπορεί να πάει σ' ένα club με τις φίλες της\nΜε λίγα λόγια κατάλαβε ότι δε χρειάζεται κάποιον να την ελέγχει και να την κατευθύνει κατά βούληση\nΜπορεί να πάρει η ίδια τη ζωή της στα χέρια της\nΜπορεί να τα καταφέρει εξίσου καλά με δέκα δεσποτικούς πρίγκιπες\nΔεν είναι δα και κανένα ανυπεράσπιστο κοριτσάκι\nΚι ο πρίγκιπας;\nΑς πάει στο καφενείο να παίξει πρέφα με τον ιππότη!\nΑναρτήθηκε από Λίζα στις 8:29 π.μ. Δεν υπάρχουν σχόλια:\nΕτικέτες ζωή, παραμύθι, τέχνη, χιουμοριστικό


Γ. Γ Υποδομών Γ.Καραγιάννης: Του χρόνου το καλοκαίρι το μετρό στον Πειραιά (ηχητικό) | Κανάλι Ένα 90.4\n15-06-2021 - 15:21 • 0 σχόλια •ΠΕΙΡΑΙΑΣ•\nΤην δέσμευση ότι οι εργασίες για τον σταθμό μετρό του Πειραιά έχουν προχωρήσει σε ποσοστό περίπου 90% και, επομένως, οι σταθμοί «Μανιάτικα», «Πειραιάς» και «Δημοτικό Θέατρο», αναμένεται να παραδοθούν στο επιβατικό κοινό το καλοκαίρι του 2022 ,ανακοίνωσε ο Γενικός Γραμματέας Υποδομών Γιώργος Καραγιάννης μιλώντας στην εκπομπή Πειραιάς 24 και στον Βασίλη Ταλαμάγκα.\nΟ κ. Καραγιάννης τόνισε ότι πρόκειται για ένα έργο με ιδιαίτερες τεχνικές δυσκολίες, δεδομένου ότι το τελευταίο κομμάτι της διαδρομής του Μετρό προς Πειραιά βρίσκεται δίπλα στη θάλασσα, κατά την κατασκευή του οποίου ήρθαν στο φως πάνω από 10.000 αρχαιολογικά ευρήματα.\nΕτικέτες:Καραγιάννης, μετρό Πειραιάς


Οι μαθητές του 7ου δημοτικού σχολείου Χαλκίδας ενθάρρυναν τους αθλητές των Special Olympics | Eviaportal.gr - Χαλκίδα\nΟι μαθητές του 7ου δημοτικού σχολείου Χαλκίδας ενθάρρυναν τους αθλητές των Special Olympics\n8/5/2014 - Τελευταία ενημέρωση στις 8/5/2014 4:48:11 μμ\nΤην Τετάρτη 7 Μαΐου, στις 10:30 το πρωί πραγματοποιήθηκαν οι αγώνες Ποδηλασίας Special Olympics στον πεζόδρομο της Παραλίας Χαλκίδας, με τη συμμετοχή Αθλητών Special Olympics Περιφέρειας Αττικής και Κεντρικής Ελλάδας και Αθλητών Ποδηλατικών Συλλόγων Ευβοίας.\nΤο παρών έδωσαν οι μαθητές από το 7ο δημοτικό σχολείο Χαλκίδας, συνοδεία των δασκάλων τους, για να ενθαρρύνουν όπως δήλωσαν και τα ίδια τα παιδιά, τους αθλητές των Special Olympics, στους αγώνες ποδηλασίας.\nΤα παιδιά χάρηκαν πολύ που συμμετείχαν με αυτό τον τρόπο στους αγώνες και κατά ενθουσιάστηκαν όταν οι υπεύθυνοι της διοργάνωσης τους έδωσαν να κρατούν όλοι από μία σημαιούλα με το σηματάκι των Special Olympics.\nΜπράβο στους μαθητές, στους δασκάλους αλλά και στον διευθυντή του 7ου Δημοτικού σχολείου Χαλκίδας, κο Γρηγόρη Δάσκο, που μαθαίνουν τα παιδιά να είναι δίπλα στον συνάνθρωπο τους.


Τον Σεπτέμβριο στο Misano η νέα V4 της Ducati - ducati\nΘα δούμε τη νέα V4 στο Misano;\nΗ μοτοσυκλέτα που θα αντικαταστήσει την Panigale στην κατηγορία των supersport μοτοσυκλετών της Ducati, θα είναι εφοδιασμένη με έναν V4 κινητήρα 1000 κυβικών εκατοστών, ο οποίος θα αντικαταστήσει τους V2 και θα αποτελέσει τη βάση και για κινητήρες μεγαλύτερου κυβισμού στο μέλλον. Σύμφωνα με δηλώσεις του Claudio Domenicali, τα χαρακτηριστικά απόδοσης του νέου κινητήρα θα συνδυάζουν τα καλύτερα στοιχεία των V2 και V4 κινητήρων με μια ιδιαίτερη σειρά ανάφλεξης.\nΗ “πρόσκληση” της Ducati για τις 7 Σεπτεμβρίου αναφέρει ότι “Έρχεται ο ήχος της νέας εποχής”. Είναι άγνωστο μέχρι στιγμής το τι ακριβώς θα δούμε στα πλαίσια του αγώνα στο Misano. Σκοπεύει η Ιταλική εταιρεία να παρουσιάσει μια έτοιμη και πλήρως λειτουργική μοτοσυκλέτα ή μήπως η εκδήλωση θα έχει τη μορφή κάποιου teaser και απλά θα πάρουμε μια μικρή γεύση από αυτά που θα ακολουθήσουν; Σε κάθε περίπτωση το MotoGP στην πίστα του Misano δεν αργεί να έρθει κι όλες οι απορίες μας θα λυθούν.


Από την Ηλεία ο ένας από τους δύο Έλληνες που βρήκαν τραγικό θάνατο από τη συντριβή του F-16 - Ποιοι είναι οι νεκροί πιλότοι | NewsNowgr.com\nΑπό την Ηλεία ο ένας από τους δύο Έλληνες που βρήκαν τραγικό θάνατο από τη συντριβή του F-16 - Ποιοι είναι οι νεκροί πιλότοι\nEπιβεβαιωθηκε τελικά ότι είναι νεκροί οι δύο Ελληνες χειριστές του F-16 που συνετρίβη χθες στο Αλμπαθέτε της Ισπανίας σκορπώντας τον θάνατο, καθώς έπεσε πάνω σε άλλα αεροπλάνα, με αποτέλεσμα να βρουν τραγικό θάνατο συνολικά 10 άνθρωποι και να τραυματιστούν 21. Ο ένας κατάγεται από χωριό της Ηλείας και συγκεκριμένα του δήμου Ανδραβίδας - Κυλλήνης, αναφέρει το ilialive.gr\nTo ΓΕΑ σήμερα το πρωί εξέδωσε ανακοίνωση μέσω της οποίας επιβεβαιώνει το θάνατο των δύο Ελλήνων σμηναγών και δίνει στη δημοσιότητα και τα στοιχεία τους. Πρόκειται για τους Παναγιώτη Λάσκαρη, 35 ετών, και Ηλείο Αθανάσιο Ζάγκα, 31 ετών.\n'Ολα τα σενάρια! Από ώρα σε ώρα η ανακοίνωση της σύνθεσης της νέας κυβέρνησης\nΦεύγει ο Γκουαρντιόλα από την Μπάγερν;\nΣυγκινητικό βίντεο: Γιατί δάκρυσε ο Λεβέντης; [video]\nΠρωινή περιπέτεια για τους επιβάτες της Aegean προς Κέρκυρα...\nΌλο το καυτό παρασκήνιο από την άρνηση του Σαμαρά να παραδώσει τη Πρωθυπουργία\nΟ «Γολγοθάς» που περιμένει την κυβέρνηση στην οικονομία


Αριστόβουλος, Απόστολος * | Μάρτιος - Άγιος Κοσμάς Ο Αιτωλός | Ορθόδοξος Ιεραποστολικός Σύνδεσμος\nΕορτολόγιο: 23/5 Μιχαήλ Συνάδων *... 04:05 - 23/5/2019\nΤην Ίδια Ημέρα (15/3)\nΑγάπιος και οι συν αυτώ Μάρτυρες *\nΑριστόβουλος, Απόστολος *\nΜανουήλ ο Κρής, Νεομάρτυς *\nΑριστόβουλος, Απόστολος * - 15/3\nΑΡΙΣΤΟΒΟΥΛΟΣ, ΕΠΙΣΚΟΠΟΣ ΒΡΕΤΑΝΙΑΣ\nΟι τότε κάτοικοί της, ήταν εντελώς απολίτιστοι και βάρβαροι, προσκολλημένοι τυφλά στις χυδαίες και ανόητες δεισιδαιμονίες τους. Γι΄ αυτό, το έργο του Αριστόβουλου, συνάντησε μεγάλη αντίσταση. Πολλές φορές κινδύνευσε η ζωή του, υπέφερε δε αμέτρητα βάσανα και θλίψεις. Αλλά η θεία χάρη, δεν άφησε χωρίς αποτέλεσμα τις προσπάθειες του. Αρκετοί από τους κατοίκους πίστεψαν στο Χριστό, και στα άγρια εκείνα μέρη ιδρύθηκε χριστιανική Εκκλησία. Αυτή καλλιεργώντας με άγρυπνη επιμέλεια και επεκτείνοντας με ακούραστη φιλοπονία πέθανε ο Άγιος Αριστόβουλος, σ’ όλα αντάξιος του αδελφού του και Αποστόλου επίσης, Βαρνάβα.\n(Η μνήμη του επαναλαμβάνεται και την\n31η Οκτωβρίου, μαζί με τους Αποστόλους Στάχυ, Απέλλη, Αμπλίο, Ουρβανό και Νάρκισσο, εκ των εβδομήκοντα).


δράστες | Hellasjournal.com\nΤουλάχιστον έξι άνθρωποι έχασαν σήμερα τη ζωή τους, μεταξύ των οποίων ένας αστυνομικός,\nΣτόχος τα ψιλικατζίδικα: Δύο ληστείες στην άδεια Θεσσαλονίκη, χτύπησαν με λοστό ιδιοκτήτη\nTο μέτρο της απαγόρευσης κυκλοφορίας λόγω κορωναϊού δεν πτόησε άγνωστους που «χτύπησαν» στην άδεια Θεσσαλονίκη,\nΈνοπλη ληστεία σε κατάστημα τυχερών παιχνιδιών στην Αγίου Δημητρίου στη Θεσσαλονίκη\nΈνοπλη ληστεία σημειώθηκε στις 00:50 σε κατάστημα τυχερών παιχνιδιών στην οδό Αγίου Δημητρίου\nΜετανοιωμένοι εμφανίζονται τώρα οι δύο δράστες της αποτρόπαιης ανθρωποκτονίας, με θύμα την 73χρονη γυναίκα στους Αγίους Θεοδώρους Κορινθίας, την οποία πάτησαν με το αυτοκίνητο τους και την σκότωσαν, στις 7 Δεκεμβρίου, δευτερόλεπτα μετά την απόπειρα να της αρπάξουν την χρυσή αλυσίδα που φορούσε στο λαιμό της. Οι δύο Ρομά, 28 και 26 ετών, όπως ομολόγησαν […]\nΣε εξέλιξη είναι το ανθρωποκυνηγητό που έχει εξαπολύσει η αστυνομία για τον εντοπισμό και τη σύλληψη των κακοποιών που διέπραξαν το πρωί ένοπλη ληστεία στο δημαρχείο Αχαρνών.\nΠάτρα: Καπνογόνο και δυναμιτάκι μέσα σε Λύκειο, τραυματίστηκε ελαφρά μαθήτρια\nΘεσσαλονίκη: Μολότοφ στο αστυνομικό τμήμα Τούμπας και μικρής έκτασης φωτιές\nΕλεύθεροι αφέθηκαν οι προσαχθέντες ως ύποπτοι για τη ρίψη αυτοσχέδιων βομβών μολότοφ στο αστυνομικό τμήμα\nΕισβολή κουκουλοφόρων με όπλο σε μονοκατοικία στο Πόρτο Ράφτη τα ξημερώματα\nΤέσσερις άγνωστοι με κουκούλες εισέβαλαν τα ξημερώματα σε μονοκατοικία στην περιοχή του\nΣυνεχίζουν τη δράση τους οι εισβολείς με ΙΧ σε καταστήματα: Δύο νέα περιστατικά τη νύχτα\nΕκρηξη σε ΑΤΜ στη Νέα Ιωνία: Διέφυγαν οι δράστες με άγνωστο χρηματικό ποσό\nΈκρηξη στην Αυτόματη Ταμειακή Μηχανή (ΑΤΜ) της Εθνικής Τράπεζας, που ήταν τοποθετημένη στην πρόσοψη του υποκαταστήματος στην οδό Ιφιγένειας 48 στη Νέα Ιωνία, προκάλεσαν άγνωστοι, στις 03:50 τα ξημερώματα, με στόχο τα χρήματα που περιείχε.


Η «Έιμι», Μάιμ Μπιάλικ του «Big Bang Theory» σκηνοθετεί σε κωμωδία τον Ντάστιν Χόφμαν | Documento\nΔιαβάζετε: Η «ΕΙΜΙ», ΜΑΙΜ ΜΠΙΑΛΙΚ ΤΟΥ «BIG BANG THEORY» ΣΚΗΝΟΘΕΤΕΙ ΣΕ ΚΩΜΩΔΙΑ ΤΟΝ ΝΤΑΣΤΙΝ ΧΟΦΜΑΝ\nΗ Μάιμ Μπιάλικ (Mayim Bialik), γνωστή για τον ρόλο της ως Έιμι στην τηλεοπτική σειρά "The Big Bang Theory", πρόκειται να κάνει το σκηνοθετικό της ντεμπούτο με την κωμωδία "As Sick Like They Made Us" και έχει συγκεντρώσει σπουδαίους κινηματογραφικούς αστέρες για την ταινία της.\nΠρωταγωνιστές της ταινίας είναι οι Ντάστιν Χόφμαν, Κάντις Μπέργκεν, Ολίβια Θέρμπι και ο συμπρωταγωνιστής της στη δημοφιλή σειρά “The Big Bang Theory”, Σάιμον Χέλμπεργκ (ο μαμάκιας επιστήμονας, Χάουαρντ)\nΗ Μάιμ Μπιάλικ έχει κερδίσει δύο φορές το βραβείο Β’ Γυναικείου Ρόλου από τους Κριτικούς Τηλεοπτικών Βραβείων για την ερμηνεία της στο "The Big Bang Theory" και είχε επίσης τον πρωταγωνιστικό ρόλο στη σειρά "Blossom" της δεκαετίας του 1990. Έχει ιδρύσει την εταιρεία παραγωγών Sad Clown Productions που έχει συνάψει συμφωνία με το WBTV, είναι κάτοχος διδακτορικού στη νευροεπιστήμη από το Πανεπιστήμιο της Καλιφόρνια UCLA και έχει δημοσιεύσει τέσσερα βιβλία.\n"Είναι απίστευτη τιμή και το όνειρο ενός σεναριογράφου και σκηνοθέτη που γίνεται πραγματικότητα η συνεργασία με ηθοποιούς που σεβόμουν και λάτρευα ολόκληρη τη ζωή μου. Ανυπομονώ να δούμε τι μπορούμε να δημιουργήσουμε μαζί » δήλωσε η Μάιμ Μπιάλικ.


Το Chat and fun! είναι μια από τις μεγαλύτερες ελληνικές διαδικτυακές κοινότητες με 69,002 μέλη και 2,479,996 μηνύματα σε 79,005 θέματα. Αυτή τη στιγμή μαζί με εσάς απολαμβάνουν το Chat and fun! άλλα 477 άτομα.


Πάμισος Μεσσήνη | Το Νησί (Μεσσήνη) με το φακό του Πέτρου Καλονάρου,\nΤο Νησί (Μεσσήνη) με το φακό του Πέτρου Καλονάρου,\nΤο Νησί (Μεσσήνη) με το φακό του Πέτρου Καλονάρου\n3 Σεπτεμβρίου 2018 ·\nΕνα εξαιρετικό πολύπτυχο με 12 φωτογραφίες του Πέτρου Καλονάρου εκ των οποίων η δύο είναι από την Καλαμάτα, οι 8 από το Νησί και οι δύο από Αρχαία Μεσσήνη και Βουλκάνο.\nΕχουν ληφθεί γύρω στο 1930 και δεν δημοσιεύονται για πρώτη φορά.\nΠεριλαμβάνονται στην επανέκδοση του βιβλίου “Ιστορία της πόλεως Μεσσήνης” του Θόδωρου Τσερπέ που επιμελήθηκε και εμπλούτισε φωτογραφικά ο Γιάννης Πλατάρος, ο ίδιος το έχει αναρτήσει στο διαδίκτυο. Μερικές περιλαμβάνονται και στο λεύκωμα των ΓΑΚ Μεσσηνίας “Ηταν μια φορά το Νησί… ένα φωτογραφικό ταξίδι 1910-1974” που έγραψε και επιμελήθηκε η Αν. Μηλίτση-Νίκα.\nΦυσικά επιμέρους φωτογραφίες έχουν λεηλατηθεί εμπορικά με την αφαίρεση του ονόματος και της ένδειξης που έχουν οι ξεχωριστές καρτ ποστάλ.\nΗ διαφορά με τις φωτογραφίες της ανάρτησης βρίσκεται στα εξής… σε συναρμογή:\n1. Είναι υψηλής ανάλυσης και καθαρότητας γεγονός που επιτρέπει να διακρίνουμε σημαντικά πράγματα και λεπτομέρειες της οικιστικής διαμόρφωσης στο Νησί.\n2. Αναρτώνται με τη σειρά που υπάρχουν στο πολύπτυχο και δίνουν μαι εικόνα του.\n3. Φαίνεται ότι πρόκειται για έκδοση των αδελφών Κουτέλα που είχαν βιβλιοπωλείο στο Νησί όπως δείχνει η αναφορά στην πρώτη σελίδα-φωτογραφία.\nΟ Πέτρος Καλονάρος είχε σπουδάσει στη Γαλλία και για αρκετά χρόνια ήταν καθηγητής Γαλλικών στην μέση εκπαίδευση, είχε υπηρετήσει και στο Γυμνάσιο Μεσσήνης γεγονός το οποίο εξηγεί την έκδοση του πολύπτυχου. Αργότερα υπηρέτησε ως καθηγητής στη Σχολή Ευελπίδων. Εξαιρετικός φωτογράφος και πολυγραφότατος, μετέφρασε τη γαλλική εκδοχή για το “Χρονικόν του Μορέως” στη μοναδική που υπάρχει αναφορά στο Νησί.\nΤο άλμπουμ υπάρχει στο ηλεκτρονική δημοπρατήριο e bay και πωλείται με τιμή εκκίνησης 214, 83 ευρώ για όσους θα ήθελαν να “χτυπήσουν” για να το αποκτήσουν.\nπλατεία των Αλωνίων


Il Divisionismo Pinacoteca Fondazione C.R. Tortona (Ιταλία) - Κριτικές - Tripadvisor\nTortona: Όλες οι δραστηριότητεςTortona: Συχνές αναζητήσειςΜουσεία, TortonaTortona: Δημοφιλείς κατηγορίεςΔραστηριότητες κοντά σε: Il Divisionismo Pinacoteca Fondazione C.R. Tortona\nΜνημεία και Αξιοθέατα, TortonaΝυχτερινή Ζωή, TortonaΨώνια, TortonaΦαγητό και Ποτό, TortonaΥπαίθριες δραστηριότητες, TortonaΠαιχνίδια και Διασκέδαση, TortonaΘέατρο και Συναυλίες, TortonaΠεριηγήσεις και Δραστηριότητες, TortonaΠηγές Ενημέρωσης Ταξιδιωτών, Tortona\nIl Divisionismo Pinacoteca Fondazione C.R. Tortona - Κριτικές\nΝο 2 από 32 δραστηριότητες σε: Tortona\nCorso Leoniero 2 Corner Piazza Duomo, 15057 Tortona Ιταλία\n0.2 χλμ€€€€ • Ιταλική • Μεσογειακή • Κατάλληλο για χορτοφάγους\n0.4 χλμ€€ - €€€ • Ιταλική • Αμερικανική • Μπάρμπεκιου\n0.3 χλμ€€ - €€€ • Ιταλική • Wine Bar\n88 μ.€€ - €€€ • Ιταλική • Θαλασσινά • Μεσογειακή\n89 μ.€€ - €€€ • Ιταλική • Πίτσα • Κατάλληλο για χορτοφάγους\n64 μ.€€ - €€€ • Kαφέ\n6.4 μ.Γκαλερί Τέχνης\n38 μ.Ορόσημα και Σημεία Ενδιαφέροντος\n42 μ.Εκκλησίες και Καθεδρικοί Ναοί\n78 μ.Θρησκευτικές Τοποθεσίες • Εκκλησίες και Καθεδρικοί Ναοί\nΣυχνές ερωτήσεις για: Il Divisionismo Pinacoteca Fondazione C.R. Tortona\nIl Divisionismo Pinacoteca Fondazione C.R. Tortona - Πότε είναι ανοιχτά;\nIl Divisionismo Pinacoteca Fondazione C.R. Tortona - είναι ανοιχτά:\nIl Divisionismo Pinacoteca Fondazione C.R. Tortona: Ποια ξενοδοχεία βρίσκονται εκεί κοντά;\nΞενοδοχεία σε κοντινή απόσταση (Il Divisionismo Pinacoteca Fondazione C.R. Tortona):\n(0.12 χλμ) Casa della Seteria Sironi\n(0.24 χλμ) Residence Perosi\n(0.42 χλμ) Casa Cuniolo Guest House\n(0.38 χλμ) Albergo Cavallino\n(0.38 χλμ) Cavallino San Marziano Hotel\nΔείτε όλα τα ξενοδοχεία σε κοντινή απόσταση (Il Divisionismo Pinacoteca Fondazione C.R. Tortona) στο Tripadvisor\nΠοια εστιατόρια βρίσκονται εκεί κοντά (Il Divisionismo Pinacoteca Fondazione C.R. Tortona);\nΕστιατόρια εκεί κοντά (Il Divisionismo Pinacoteca Fondazione C.R. Tortona):\n(0.05 χλμ) Gelateria Arzano Di Vidali Diego\n(0.13 χλμ) Vineria Derthona\n(0.09 χλμ) Degusteria Forlino\n(0.09 χλμ) Infernot Cantina Con Cucina e Pizza\n(0.21 χλμ) Ristorante Anna Ghisolfi\nΔείτε όλα τα εστιατόρια σε κοντινή απόσταση (Il Divisionismo Pinacoteca Fondazione C.R. Tortona) στο Tripadvisor


Κτηματολόγιο: Πώς θα αποφύγετε τις παγίδες στα τέλη για τα ακίνητα - Τι να προσέξετε\_n\nΤο γεγονός ότι το Κτηματολόγιο εξακολουθεί να βρίσκεται σε φάση μετάβασης στο νέο καθεστώς, ενώ παράλληλα διανύει ένα από τα κρισιμότερα στάδια της διαδικασίας, δεδομένου ότι «τρέχει» ένα σημαντικό ποσοστό της κτηματογράφησης για το υπόλοιπο της χώρας, δημιουργεί καμιά φορά πρόσθετα βάρη στους πολίτες.\nΌπως επισημαίνεται στη σύνοψη της διαμεσολάβησης του Συνηγόρου του Πολίτη για καταγγελία που έφτασε στα γραφεία της Αρχής «κατά τη διαδικασία της κτηματογράφησης της ιδιοκτησίας της προσφεύγουσας, το ακίνητο εντοπίστηκε σε αστική περιοχή και καταβλήθηκε τέλος κτηματογράφησης».\nΗ ενδιαφερόμενη όμως ελέγχοντας την καταγραφή του ακινήτου, διαπίστωσε ότι αυτό βρίσκεται σε αγροτική περιοχή, με συνέπεια το τέλος κτηματογράφησης να είναι χαμηλότερο και να προκύπτει ένα ποσό αχρεωστήτως καταβληθέν. Η ιδιοκτήτρια απευθύνθηκε εγγράφως με αίτηση και ηλεκτρονικό μήνυμα αλλά και τηλεφωνικώς προς την Υπηρεσία χωρίς να υπάρξει ανταπόκριση και για τον λόγο αυτό προσέφυγε στον Συνήγορο την 1η Οκτωβρίου 2018.\nΙδιαίτερα σημαντικός είναι ο σωστός εντοπισμός του ακινήτου, ενώ οι ιδιοκτήτες πρέπει να ελέγχουν το αποτέλεσμα της επεξεργασίας καταθέτοντας αιτήσεις επανεξέτασης στοιχείων στην προανάρτηση ή αιτήσεις διόρθωσης/ ενστάσεις αν διαπιστωθεί σφάλμα στην ανάρτηση. Στις περιπτώσεις που δεν υπάρχουν τίτλοι ιδιοκτησίας θα πρέπει να αποδειχθεί η χρησικτησία.